هوشیاری نەتەوایه‌تی لەنێوان ناپاکیی تاڵەبانی بۆ مادەی 140 و ئاڵا داگرتنی مالیکی\nMonday, 10.17.2011, 12:00\nسەلام عەبدوڵا کە خۆی پێ فوول چەپە، ئه‌گه‌ر قسەیه‌ک بە ستالین بڵێیت توڕه ده‌بێت، کەچی بۆ بەناز، قسەیەکی نەکرد، ئیبراهیمی کاکە ئەحە قوربانییە، قسەی نییە، بەلام هەموو چەپایەتیەکەی لە داگرتنی ئاڵاکە دەبینێتەوە، خۆی کرد به به‌شێک له گه‌مه‌که، به‌بێ ئه‌وه‌ی بزانێت ده‌سه‌ڵات یاریی به عه‌قڵی ئه‌م هه‌موو نووسه‌ر و ئه‌و خه‌ڵکه‌ش ده‌کات.\n1)\tلەئیمپراتۆریەتە راگەیاندنەکانی پارتی و یەکێتی، چەند ڕٶژێکە داگرتنی ئاڵای کوردستان لەشاری خانەقینان، کردۆتە هەواڵی گەرما و گەرم. ئەمەش بۆتە هۆکاری ئەوەی خەڵکێکی زۆر هەستی نەتەوەیی بجوڵێ، بەرادەیەک هاوڵاتیەکی کورد، خۆی بسوتێنێ. ئەگەر بەوردی سەیری ئەم سیناریۆوە دروستکراوەش بکەین. بەشێکی بۆ شاردنەوەی شەڕە نهێنێ و پشت پەردەکانی نێوان خۆیان و مالیکی ده‌گه‌ڕێته‌وه لەسەر پڕۆژە ئابوری و دەستکەوتە حزبیەکانیان وەک ڕاوێژکارێکی مالیکی ووتی (مەسەلە هەستیارەکانی کورد لەژورە داخراوەکان باسی دەکەین) هاوکات نیشاندانی سەرلەنوێی دێوەزمەی دوژمنی کورد، بەتاکی کوردە، تاوەکو، ناپاکی و تاڵانی داهاتی کوردستان و شکستهێنانیان لەبچوکترین هەنگاو بۆ چاکسازی بشارنەوە.\n2)\tلەسەردانیکردنی وەفدی پارتە سیاسیەکان بۆلای مالیکی، جگە لەوەی بەوەفدەکەی راگەیاندبوو یەک مەسەلە باس بکەن دەیان فایلتان هەڵدەدەمەوە. بەڵام ئەوەی جێگای پرسیارە و گرنگی بەم ووتەیەی مالیکی نەدرا کە ووتی: (مادەی 140 لای من نماوە، راگرتنەکەی لای سەرۆک کۆماری عیراقە بڕۆن لەو بپرسن). مرۆڤێک مٶراڵی نەتەوەیی هەبێت، نه‌ته‌وه‌یته‌ک وشیار بێت، چۆن بەرامبەر ئەم ئاخافتنە هەڵوێست بەرامبەر به تاڵەبانی وەرناگرێت؟ لەکاتێکدا تاڵەبانی، بوێر نەبوو ئەو تۆمەتە ئاڕاستەکراوە ره‌ت بکاتەوە !؟ بەڵکو دوو ڕۆژە میدیا چەواشەکاریەکە ی هاتۆتە سەرخەت و رادەگەیەنن، "تاڵەبانی بەنیازە قۆناخی یەکەمی مادەی ١٤٠ بداتە پارلەمان" (گەرانەوەی سنوری ئیداریە کۆنەکان)!\nئەم هەنگاوەی تاڵەبانی وەک ئەوەی کوردستانی نوێ نوسیویەتی، لەقۆناخی پێشووی سەرۆک کۆماربونی تاڵەبانی، مافی ڤیتۆ لەسەر بڕیاڕەکانی هەبوو خاتریشی بگرین. ئەی بۆ ئەو 19 مانگەی خولی دووەمی چ بلێین ؟ ئایا ئەم هەنگاوە نوێیەی تاڵەبانی، چەواشە و بڕیارێکی نوێی بێ پڕاکتیزەکردنێتی، وەک دەیان ئاخافتن و پەیمانی تری ؟ یان لەترسی ئاخافتنەکەی مالیکیە، کە بۆ مێژوو شەرمەزاری کرد، ئەوە نوێنەری پلەیەکی کوردە لەبەغدا، کەوتۆتە دوای بەرژەوەندییەکانی خۆی کە ڕێگرە لەجیبەجیکردنی گەورەترین پڕۆژەی نەتەوەیتان؟\n3) سەیر کەن ئاڵای کوردستان 5 ساڵە لەکەرکوک داگیراوە ؟ هێزێکی زۆری پارتی ویەکێتی بۆی نییە بچێتە سەعدیە و جەلەولا، ئه‌وه 8 سالە لاوازترین دۆسیە کاری پراکتیکی لەبەغدا بۆ کرابێت مادەی 58 کۆن و 140 ئێستایە، کێشەی ناوچە داگیرکراوه‌کان کراوەتە قۆمارخانەیەکی سیاسی، کەمترین خزمەتگوزاری ئەم ناوچانە دەکڕیت، بەپێی ووتەی مەحمود سەنگاوی تەنیا لەجەلەولا و سەعدیە و بەدرە و جەسان شەهید کەوتون و خێزان ئاوارە بوون، کەجی یەکێتی و پارتی دەیانەوێت بە بەرەنگاری بڕیارێک لەسەر داگرتنی ئاڵا بەسەرکەوتن بۆمان ئەژمار بکەن.\n4)ئەوەی جێگای سەرنجە، سەلام عەبدوڵا کەلەخانەقینەوە خاوەنی چەندین کارو چالاکی مەیدانیە بەشێکی جێگای دەست خۆشیە. بەلام سەیر بکەن، ئەو خۆی پێ فوول چەپە تەنانەت لەسەر قسە ووتن بە ستالینیش لێت تورە دەبێت. کەچی بەناز لەبەر هەژاریی خۆی سوتاند قسەیەکی نەکرد، ئیبراهیمی کاکە ئەحە قوربانییە بۆتە جەلاد، قسەی نییە بەلام هەموو چەپایەتیەکەی لە داگرتنی ئاڵاکە دەبینێتەوە نەوەک ئەو کارەسات و یاریە نوێیەی دەسەڵات!\nلەکۆتایش دەلێین هەمومان 2 سیناریۆ و چەواشەکاریەکەی دوێنێی ئەم دەسەڵاتەمان لەبیرە کاتێک هەمان هەڵمەتیان کرد کە:\nیه‌که‌م چه‌واشه‌کاری ئه‌وه بوو، که پەرلەمانتارێکی گۆران دەڵێت پێشمەرگە میلیشیایە. بەلام خۆیان جگە لەوەی بەشیل لەمووچەی پێشمەرگە گل دەدەنەوە هاوکات بکوژی هەزاران پێشمەرگە، لەسەرۆک جاش و ئەنفالچی... لەبەرزترین ئاست دا پاریزگاری دەکەن تاوەکو ڕاپێچی دادگا نەکرێت !؟\nدووه‌م چه‌واشه‌کارییش ئه‌وه بوو، که ووتیان گۆران لەگەڵ ئوسامە نوجێفی دانیشتنی کردوە، کەچی تاڵەبانی دەم و چاوە پڕ لەشٶڤینیەتەکەی بەماچ و مووچ لێستەوە و سەرجەم لیستی کوردستانی دەنگی پێ دا و مەسرور بارزانیش بەئاشکرا لەگەڵ بنەماڵەی نوجێفی دانیشتنی کرد.\nلە هەمووشی گالتەجارتر ئیستا دەرکەوتوە مالیکی ئەو بریارەی دەرنەکردووە، بەڵکو ئەمە بڕیاڕی بەرپرسێکی وەزارەتی ناوخۆی کابینەکەیتی، ئیتر یاریەکە، لێرەدا بەڕوونی دەردەکەوێت؟\nئایا یەکشەمە (گۆران و کۆمەل و یەکگرتوو) هەڵوێست بەرامبەر بارزانی وەردەگرن!؟\nئیبراهیم کاکە ئەحە , ئێمە و بارزانی شەرمەزار کرد\nبەئەندام فەخریکردنی (تاڵەبانی و هاشمی) لەلایەن کۆمەلەی قوربانیانی گەرمیان و هەڵەبجە جێگای دەستخۆشی یان ناپاکیە


جل و بةرطي كوردي - کردستان | نخستین وب‌سایت تحقیقاتی کردشناسی\nجل و بةرطي كوردي\nجل و بةرطي هةر نةوتةوةييَك، بيَجطة لةوة وا وةك ثؤششيَكي سادةية بؤ داثؤشيني تةن و بةدةن لة سةرما و طةرما؛ بةلَـكوو هةلَـطري باري فةرةنطي‌ية و نيشانةي زةوق و سةليَقةي نةتةوايةتيية. جا جلي كورديش وةك جلي هةر نةتةوةييَكي ديَرينةذي و خاوةن ميَذووي‌تر، بةثيَي رةوتيَكي دريَذخايةن ثيَكهاتووة و لةطةلَ هةلومةرجي ذياني ئةم نةتةوةية راهاتووة و بة ثيَي زةوقيَكي نةتةوايةتي شكلَي طرتووة؛ هةر بؤيةش وةك ميراتيَكي نةتةوةيي و نيشانةي هؤظييةتي فةرهةنطي ئةبيَ بثاريَزريَ. ئةم كورتة‌وتارة تةنيا ضاو خشاندنيَكة بةسةر مةبةستةكةدا و ثيَداطرتنيَكة لةسةر كةلةثووري نةتةوايةتي ..\nجل و بةرطي ثياوانةي كوردي\nجلي ثياواني كورد لةطةلَ ضؤنيةتيي كاروباري ذياني رؤذانةي ئةودا راهاتووة و بةطشتي جوان و لةبار و طوشاد و راحةتة و لة دوو بةشي سةرةكي ثيَك ديَ كة بريتيية لة: كةوا و ثانتؤل يا رانك و ضؤخة (ضؤغة) كة ئةم دوو بةشة بة ثشتيَند (شالَ) و كلآو تةكميل ئةبيَ.\nجلي رةسةني ذنانةي كوردي بة شيَوةي سنةيي يا ئةردةلآني\nجل و بةرطي ثياوانةي كوردي، جطة لةو دوو بةشة سةرةكيية؛ ضةن بةشي تةكميل‌كري ديكةشي هةية كة هةر كامة بةثيَي ثيَويست و لةسةر ئيقتيزاي زةروورةتيَك ليَي زياد كراوة. ئةم بةشانة بريتين لة:\nيةك/ ثشتيَند يا شالَ كة لة نيَوقةدةوة تونةد دةكريَ؛ واتة ئةبةستريَتة كةمةرةوة.\nدوو/ زةنطالَ يا ثووزةوانة كة مةضةك و قولةثيَ و ثووز دادةثؤشيَ.\nسيَ/ ثيَض و كلآو يان كلآو و جامانة (جامةدانة) يان كلآو و شةدة (رةشتي) كة لة سةر ئةبةستريَ؛ واتة ئةبةستريَتة دةوري سةرةوة.\nضوار/ ثةستةك (ثةسةك) يا فةرةنجي يان قولَةبالَ كة وةك ثؤششيَكي طةرم لة بةر دةكريَ.\nجلي كوردي بةثيَي شيَوازي رةسةني ثيَشينان، بة دةستي وةستاياني شارةزاي ديَهات و شار ئةدوورريَ و شيَُوةكانيشي لة سةر ضةن جؤرة كة بةناونانطترينيان بريتين لة:\nيةك/ شيَوةي مرادخاني (سؤراني).\nدوو/ شيَوةي هةورامي.\nسيَ/ شيَوةي باديني.\nثيَكهيَنةراني جل و بةرطي كوردي تاقميَكي هونةرمةند و بةزةوق و ثرَُهةستن. ثيشةي جلدوورين يا خةياتي هةر لة كؤنةوة حيرفةييَكي بنةمالَةيي بووة كة لة باوكةوة بؤ كورَ بة ميرات ماوة. هةرضؤني بيَ، ئةم ثيشةية تيَكةلَة بة هةست و نةست و عاتيفة و زةوق و هونةرةوة. كةوابوو، درووماني كوردي نة تةنيا كار و ثيشةييَكي حةلآلَُ و بةرَيَز و بةرَميَنة، بةلَكوو هونةريَكي فةرهةنط ثاريَزةرة.\nجلي كوردي نة تةنيا جوان و لةبار و راحةتة؛ نة تةنيا لةطةلَ هةلومةرجي جوغرافيايي‌ي ولآتي كوردةواري راهاتووة؛ نة تةنيا بة دريَذايي‌ي ميَذوو طؤرَينيَكي لةبار و طونجاو و ثيَويستي بة سةردا هاتووة؛ بةلَكوو بةرطيَكي شايستةي بالآي ثياواني زةحمةتكيَشي شار و لاديَية؛ بةرطيَكي زؤر مةند و ثرَوةقار، زؤر بةحةيا و بةئابرَووية.\nيةكيَك لة تايبةتمةندييةكاني فةرهةنطي نةتةوايةتيي كوردان، ثارَاستني جل و بةرطي كورديية كة بة دريَذايي‌ي سالَطاراني رابوردوو، وةك هةرةوةز و كؤششيَكي دةستةجةمعي بؤ راطرتني نيشانة و هؤظييةتي فةرهةنطي؛ دريَذةي بووة و ئاييني ثاك و ثيرؤزي ئيسلاميش ئةم حةققةي بة هةموو موسولَمانان داوة كة ئةم ضةشنة تايبةتمةنديطةلة وا لة ضوارضيَوةي يةكتاثةرستي‌يةوة ناترازيَ؛ بثاريَزن.\nجل و بةرطي ذنانةي كوردي\nجل و بةرطي ئافرةتي كورد، يةكيَ لة رةسةنترين و جوانترين بةرطةكاني ذناني جيهانة و لة روانطةي ئيسلاميشةوة شيَوةي رةسةني جل و بةرطي ذني كورد، حيجابيَكي كاملَة و ليباسيَكي شايستةية بؤ ئافرةتاني ثاكدين و ثاك كردار.\nشيَوةكاني جلي ذناني كورد بةثيَي دابةشكراني ناوضةطةلي ولآتي كوردةواري جؤراوجؤرة و هةر شيَوةييَك بة نيسبةتي هةلومةرجي جوغرافيايي و داب و نةريتي ناوضةيي، بةثيَي حيكمةتيَك ثيَكهاتووة؛ بةلآم بة طشتي جل و بةرطي ذنانةي كوردي طوشاد و رةنطارَةنط و لةبةر دلآنة و رةنطةكانيشي زؤر شادن و لة سرووشتي دلَرَفيَن و هةمةرَةنطي ولآتي كوردةوارييةوة ئيلهام وةردةطريَ.\nشيَوةكاني جلي ذنانةي كوردي لة كوردستاني ئيَراندا بريتين لة:\nيةك/ شيَوةي باديني كة شيَوةي جلي ذنانةي ناوضةي سؤماي برادؤست و تةرطةوةر و مةرطةوةرة.\nدوو/ شيَوةي موكرياني كة شيَوةي جلي ذناني باشوورَي ثاريَزطةي ئازةربايجاني رؤذاوايي‌ية.\nسيَ/ شيَوةي ئةردةلآني و هةوراماني كة ئةمانةش شيَوةي جلي ذناني ناوضةي ئةردةلآن (سنة و دةوروبةر) و هةورامانة.\nجل و بةرطي رةسةني ذنانةي كوردي لة ضةن بةش ثيَكهاتووة كة ئةسلَُي‌ترينيان بريتين لة:\nيةك) كراس؛ كراسي سؤرانيدار.\nدوو) ئاوةلَكراس يا ذيَركراس.\nسيَ) سوخمة (سيخمة)؛ كوليجة (كولَةنجة)؛ كوا (كةواي شؤرَ) و سةلَتة (جؤريَك سوخمةي قؤلَدارة).\nضوار) ثشتيَند (ثشتويَن)؛ كةمةربةند.\nثيَنج) دةسرة يا دةسمالَ سةر.\nشةش) كلآو دةسمالَ؛ تاسكلآ؛ كؤضكة.\nثارضة و كووتالَي بةرطي ذنانةي كورديش، زؤر ئالَ و والآ و رةنطين و رةنطامةية و بة دةستي هونةرمةنداني جلدرووي ولآت بة جوانترين و رازاوةترين شيَوة ئةدوورريَ.\nوةستاي جلدوور (خةيات) لةوثةرَي هونةر و جوانيدا، هةر لة سةر شيَوة و رضة و ريَبازي ثيَشيينان، بةرطيَكي جوان ئامادة دةكا و كضؤلَةي نةشميلي كورديش لة بةري دةكا و بةم جؤرة؛ ميرات و يادطارةكاني ثيَشينان بةرة بةرة ديَتة خوارةوة و دةس بة دةس ئةطةرَيَ و ثشتاوثشت ئةثاريَزريَ كة ئةمة رةوتيَكي فةرهةنطي‌ية و نيشانةي ئةوةية كة نةتةوةكةمان خاوةني ميراتي خؤيةتي.\n→ ذياني فة‌قيَيايةتي\nژياني كاروانچي‌يةكاني سةرسنووري كوردستان ←\nرةسمي ساز كردني ثةنيري كووثة لة ناوضةي موكرياندا\nساماني پزيشكيي خؤمالَي لة كوردةواريدا


ناڕازیم و بەشداری لەهەڵبژاردندا دەکەم – دەنگی کورد\nماڵەوە/بیروڕا/ناڕازیم و بەشداری لەهەڵبژاردندا دەکەم\nبانگەشەی هەڵبژاردنی ئەمجارە تا ئەم ساتەی ئەم دێڕانە دەنوسم، زۆر بە‌سستی‌و ساردوسڕی بەڕیوە دەچێت.\nهاوڕێیەکم پێی وایە ئەم "هێمنی”و ساردییە نیشانەی ئەوەیە حیزبەکان (بەتایبەت دەسەڵاتدارەکان) بۆیان دەرکەوتوە بە‌هاشوهوش‌و شەڕە پەڕۆو پەلاماردانی یەکترو یەکتر بێزارکردن هیچیان دەستگیر نابێت، بۆیە بانگەشەی ئەم جارە "هێمن”ە!\nئەگەرچی لەناخی دڵەوە هیوادارم ئەو بۆچونە راست بێت، بەڵام پێم وایە لەپاڵ گەلێک هۆکاری تردا، هۆکاری سەرەکیی ئەم ساردییە تۆرانی خەڵک‌و بێهیواییانە بەرامبەر پرۆسەی هەڵبژاردن‌و دەنگدان. کەم نین ئەو هاوڵاتییانەی دەڵێن "چەند ساڵە بەشداری لەهەڵبژاردندا دەکەین، بەڵام بارودۆخی ژیان‌و وڵاتمان نەک باشتر نابێت، بەڵکو بەردەوام بەرەو خراپتر دەڕوات…. حیزبەکان وەک یەکن‌و بێ بەڵێن‌و گەندەڵن… شەڕیان بۆ پلەو پایەو دەسەڵاتی خۆیانە، نەک ئێمە…هتد، کەواتە بۆ بچین بۆ دەنگدان؟”.\nلەراستیدا پاش ئەزمونی هەڵبژاردنەکانی رابردو، نابێ‌و ناتوانین ناهەقی خەڵک بگرین، بەڵام با دور لە‌توڕەیی کەمێک بیر بکەینەوە. کێن ئەوانەی توڕەو ناڕازین‌و نایانەوێ بچن بۆ دەنگدان؟ بە‌نەچونیان چییان دەستدەکەوێ؟ کێ لەم بێهیواییەی ئەوان قازانج دەکات؟\nلەهەمو شوێنێکی دنیادا هەمیشە رێژەیەکی بەرچاو لەخەڵک لەبەر هەر هۆیەک بێت بەشداریی هەڵبژاردنەکان ناکەن، بۆیە ئەگەر لەشوێنێک رێژەی بەشداری لەسەدا شەست تێپەڕێنێت، بە‌سەرکەوتن‌و بەشدارییەکی گرنگی خەڵک لەقەڵەم دەدرێت. من قسەم لەسەر ئەم بەشەیان نیە.\nئەوەی مەبەستی منە ئەو رێژەیەیە کە لەساڵانی رابردودا لەمەیدانەکەدا بون‌و ئێستا لەبەر بێهیوایی‌و بێ متمانەییان بە‌سیاسەتمەدارو حیزبەکان، نایانەوێ دەنگ بدەن. پێم وایە زۆرینەی هەرەزۆری ئەمانەی دوایی، خەڵکە ناڕازییەکەن. ناڕازی لەدۆخی ئێستا، لەقسەو کردەی دەسەڵاتداران، لەبەڵێنە بێناوەرۆکەکانیان، لەشکستە گەورەو بچوکەکەنیان، لەگەندەڵی‌و ناعەدالەتی… هتد.\nبەواتایەکی تر، زۆربەی هەرەزۆری ئەو ناڕازییانە خەڵکە ئاساییەکەن نەک ئەندام‌و لایەنگرانی حیزبەکان. ئەمانەی دوایی وەک ئیلتیزامێکی حیزبی هەر دەچنە سەر سندوق‌و هەر دەنگیش بەحیزبەکانی خۆیان دەدەنەوە. ئەگەر ئەوەشمان لەبیر بێت کە هەمیشە خەڵکی ناحیزبی زۆرینەی کۆمەڵگە پێکدێنن، بەحسابێکی زۆر سادە بۆمان دەردەکەوێ بەشدارینەکردنی خەڵکی ئاسایی- ناڕازی، راستەوخۆ خزمەت بە‌حیزبەکان‌و بەتایبەت خزمەت بە‌حیزبە‌دەسەڵاتدارەکان دەکات.\nچونکە ئەو کاتەی ناڕازییەکان دەست لەمافی دەنگدانی خۆیان هەڵدەگرن، بیانەوێ یان نا، رازی دەبن بەوەی خەڵکە حیزبییەکە لەجیاتی ئەوان بڕیار لەسەر چارەنوسیان بدەن‌و سەرکردەکانی خۆیان بکەنەوە بە‌ئاغای مەملەکەت! رێژەی بەشداری کەم بێت یا زۆر، ئەوەی لەسندوق دێتە دەرەوە، بە‌بڕیارو ئیرادەی خەڵک لەقەڵەم دەدرێت، بەوانەشەوە کە ناچن بۆ دەنگدان.\nجگەلەوەش پێم وایە دیسان خزمەتێکی گەورەی حیزبە‌دەسەڵادارەکان دەکەین ئەگەر بڵێین هەمو حیزبەکان وەک یەکن‌و وەک یەک بەرپرسیارن لەم دۆخەی پێی گەیشتوین. زۆر بە‌کورتی هەر ئەوەندە بەسە لەخۆمان بپرسین ئەم هەمو ساڵە بڕیاری سیاسی، ئابوری، ئیداری‌و ئەمنی بەدەست کێ بوە، بۆ ئەوەی بزانین کێ بەرپرسیارە لەم وێرانەیەی ئێستا.\nبۆیە هاونیشتمانیی بەڕێز، ئەگەر تۆش وەک من لەم دۆخە ناڕازیت، دودڵ مەبەو لەئێستاوە بڕیاری خۆت بدە. چونکە بەشداری نەکردنت، تەنها خزمەتی ئەوانە دەکات کە لێیان ناڕازیت‌و کوردستانیان بەم رۆژە گەیاند.


دەزانی ئیدێر میلتاو پێش ریال مەدرید چ یانەیێکی رەتکردووەتەوە؟ – یاریگا سپۆرت\nHome/بازاری گواستنەوە/دەزانی ئیدێر میلتاو پێش ریال مەدرید چ یانەیێکی رەتکردووەتەوە؟\nدەزانی ئیدێر میلتاو پێش ریال مەدرید چ یانەیێکی رەتکردووەتەوە؟\nسەفین کوردۆ 2019/03/14\nPORTO, PORTUGAL - NOVEMBER 28: Eder Militao of FC Porto celebrates after scoring his team's first goal during the UEFA Champions League Group D match between FC Porto and FC Schalke 04 at Estadio do Dragao on November 28, 2018 in Porto, Portugal. (Photo by Octavio Passos/Getty Images)\nدوای نیوەرۆی ئەمڕۆ، ریال مەدرید ئیسپانی بەفەری یەکەم گرێبەستی خۆی ئەنجامدا، دوای گەڕانەوەی زینەدین زێدانی فڕەنسی بۆ پۆستی راهێنەرایەتی یانەکە.\nریال مەدرید ئیدێر میلتاوی بەگریکاری برازیلی لە یانەی پۆرتۆی پرتوگالی گواستنەوە یانەکەی، دوای ئەمەش بەشێک لە رۆژنامەکان و رۆژنامەنوسی دیاری ئیسپانی، لویس سانچێز ئاشکرای کرد، کە میلتاو پێش ئەوەی پەیوەندی بە ریال مەدرید بکات گرێبەستی بارسێلۆنای رەتکردووەتەوە.\nسەرچاوەکە ئاماژەی بەوداوە، کە بارسێلۆنا هەفتەی رابردوو بەجدی لەسەر هێل بووە بۆ ئەوەی میلتاو بگوازێتەوە کەتەلۆنیا، بەڵام یاریزانەکە رەتی کردووەتەوە، ئەمڕۆ یاریزانەکە بەفەرمی بووە یاریزانی ریال مەدرید و هاوینی داهاتوو پەیوەندی بە مێرەنگی دەکات و گرێبەستەکەی تاوەکو ساڵی 2025.\n6 خوله‌ك له‌مه‌وبه‌ر\nڤیدیۆی گۆڵەکان: پاریس سانجێرمانی پاڵەوان لە دواین یاریی لیگ1 شکستی هێنا و مباپێش نەیتوانی بەسەر مێسی سەرکەوێت


سیروس مه‌له‌کووتی پێی وایه خۆپـیشاندانه‌کانی میسر بۆ وڵاتانی هه‌رێم په‌ره‌ده‌سێنێت\nخۆپـیشاندانه‌کان له میسر وای کردووه سه‌رۆک کۆماری میسر حوسنی موباره‌ک کۆتایی به ده‌سه‌ڵاتی نزیک 30 ساڵه‌ی ڕابگه‌یه‌نێت. سیروس مه‌له‌کووتی توێژێنه‌رێکی باری سیاسی ئێران ده‌ڵێت ئه‌م خۆپیشاندانه‌ی تونس و میسر بۆی هه‌یه وڵاتانی تری هه‌رێم له نێویاندا ئێرانیش بگرێته‌وه. به‌ڕێز مه‌له‌کووتی ئاگایی ده‌دات کۆماری ئیسلامی ئیران به‌رده‌وام له هه‌وڵی کپکردنی جوڵانه‌وه‌ی خه‌ڵکدا بووه و به تایبه‌تی پاش سه‌رهه‌ڵدانی جووڵانه‌وه‌ی سه‌وز هه‌ر درێژه‌ی هه‌یه.\nمه‌له‌کووتی له به‌شێکی دیکه‌ی وته‌کانی هۆیه‌کی سه‌رنه‌که‌وتنی جووڵانه‌وه‌ی سه‌وز له "لێنه‌هاتوویی و نه‌بوونی رێبه‌رایه‌تیه‌کی ژیر" ده‌زانێت . هه‌ر له ئه‌م پـێوه‌ندیه‌دا، ناوبراو پـێی وایه یه‌کێـک له هۆیه‌کانی سه‌رکوتی جووڵانه‌وه‌ی کوردستانی ئێران له لایه‌ن ڕژێمی ئێرانه‌وه به‌رده‌وامبوونی جووڵانه‌وه‌که‌یه و هۆی به‌رده‌وامبوونیشی له " تێگه‌یشتوویی و ئاگایی سیاسی " کورد ده‌زانێت.\nهه‌روه‌ها به‌ڕێز مه‌له‌کووتی باوه‌ڕیشی وایه جووڵانه‌وه‌یه‌کی چاوه‌ڕوانکراوی تر جا سه‌وز، ئاسمانی ، زه‌رد یان هه‌ر ناوێکی هه‌بێت نه‌ک وه‌ک جاری پێشوو ته‌نیا چه‌ند شارێـکی ناوه‌ند و گرنگی پـیشه‌سازی ئێرانی گرتبێته‌وه، به‌ڵکو هه‌موو پارچه‌کان له سه‌رانسه‌ری وڵات ده‌گرێته‌وه.


بە ئامادەبوونی سەرۆکی یەکێتی زانایان و لە مەراسیمێکی شایستە لقی ئامێدی یەکێتی زانایان کرایەوە\nبه‌رواری دابه‌زاندن: 18/11/2021 : 21:07:03\nئەمرۆ 18ی11ی2021 بە ئامادەبوونی بەرێز د. عبدالله مەلا وەیسی سەرۆکی یەکێتی زانایان و مامۆستا مەلا جەلال خەیلانی جێگری سەرۆک و د. عومەر مرۆ و مەلا عبدالله شێرکاوەیی ئەندامانی مەکتەبی تەنفیزی لە قەزای ئامێدی سنووری پارێزگای دهوک لقی ئاماێدی یەکێتی زانایان کرایەوە.\nلەو مەراسیمە هەریەک لە بەرێزان کاک عومەر ئورەیی بەرپرسی لقی 18ی پارتی دیموکراتی کوردستان و مامۆستا محمد خالد بەرێوەبەری گشتی ئەوقافی دهوک و کاک وارشین سلمان قائیمقامی قەزای ئامێدی و مامۆستا ئیحسان رێکانی ئەندامی پەرلەمانی کوردستان و هەکار عبدالسلام بەرێوەبەری ئەوقافی ئامێدی و ژمارەیەکی بەرچاو لە بەرپرسانی حزبی و حکومی و مامۆستایانی ئایینی و کەسایەتی شارەکە بەشدار بوون.\nوێڕای خوێندنەوەی چەند ئایەتێک لە قورئانی پیرۆز، وتەی لقی ئامێدی یەکێتی زانایان لەلایەن بەرێز مامۆستا مەلا ئەحمەد عبدالخالق بەرپرسی لق خوێندرایەوەو سوپاسی سەرۆک و مەکتەبی تەنفیزی یەکێتی زانایان کرد لەهەمبەر کردنەوەی لقی یەکێتی زانایان لە ئامێدی و پاڵپشتی و هەوڵی جددیان بۆ زانایانی سنووری ئامێدی.\nدواتر بەرێز د.عبدالله مەلا وەیسی سەرۆکی یەکێتی زانایان وتەیەکی پێشکەش کردو پیرۆزبایی کردنەوەی لقی ئامێدی لە زانایان و شاری ئامێدی کردو رايگەیاند: وەک رێزگرتن و وەفاداری بۆ خزمەت و هەڵوێستەکانی زانایانی سنووری ئامێدی و فراوانی سنوورەکەو بەجێگەیاندنی خواستی زانایان و خزمەتێک بۆ شارەکە یەکێتی زانایان لقی یەکێتی زانایانی لەو سنوورە کردەوە، کە خوازیارین ئەم لقە ببێتە هەوێنی پتر خزمەتکردن و لێک نزیکی زانایان و جێبەجێ کردنی ئەرکی پیشەیی و هاوکار بوون بۆ دەزگاو هەیکەلی ئیداری شارەکەو جێی ئومێدی زانایان.\nلەبەشێکی تری قسەکانی گوتی: یەکێتی زانایان وەک رێکخراوێکی پیشەیی خاوەن پێگەو کاریگەری خۆیەتی، وە زانایانی ئایینی هەمیشە جێگەی رێزی تایبەت بوونە، بۆیە کردنەوەی لقێکی تازەی وەک لقی ئامێدی دەسکەوتێکی گرنگە لە دەڤەرەکەو بۆشاییەکی گەورە پڕ دەکاتەوە، کە لە رووی ئایینی و نەتەوەیی و نیشتمانی چاوەڕێی هەنگاوی زۆری لێ دەکرێت.\nهەروەها گوتی: یەکێتی زانایان ماڵی زانایانە و پاڵپشت و پشتیوانی هەمووانە، وە تاکە رێکخراوە لە رێی زانایانی ئایینی نوێنەرایەتی ئاینپەروەری دەکات و لە مێژووی خۆشیدا چەندین دەسکەوتی گەورەیە لە بواری ئایینی و زانستی و نەتەوەیی.\nشایەنی باسە دوای مەراسیمەکەو هەر ئەمرۆ شاندی مەکتەبی تەنفیزی کۆبوونەوەیەکی تایبەتی لە گەڵ ستافی لقی ناوبراو کردو چەند راسپاردەو پێشنیارێکی بۆ کاری ئایندەو چۆنیەتی هەنگاونان بۆ خزمەتی زانایانی ئایینی و رەوشی ئایینی خستە ڕوو، کە بووە مایەی خۆشحاڵی و جێگەی سوپاسی سەرۆک و دەستەی کارگێڕی لقی ئامێدی یەکێتی زانایان.\nژماره‌ی سه‌ردان : 9427545


نه‌ته‌و یه‌كگرتوه‌كان نیگه‌رانی خۆی بۆ به‌كارهێنانی به‌توندوتیژیی له‌به‌رامبه‌ر خۆپیشانده‌ران ده‌رده‌بڕێت\n2019-10-02 [10:09 AM]\nدوێنێ لە بەغدا بە ھەزاران کەس لە گۆڕەپانی تەحریر خۆپێشاندانیان ئەنجامدا، خۆپێشاندەران داواکاره‌كانیان ھەمەجۆر بوو، ھەندێکیان داوای ئه‌نجامدانی چاکسازی و ھەندێکی دیكه‌شیان داوای رووخانی حکوومەت، زۆرینەشیان پاڵپشتیان لە فەریق روکن عەبدولوەھاب ساعدی دەکرد، کە چه‌ند رۆژێك له‌مه‌وبه‌ر له لایه‌ن فه‌رمانده‌ی گشتی هێزه چه‌كداره‌كان، له پۆسته‌كه‌ی دوورخرایه‌وه.\nھێزە ئەمنییەکان چەك و گازی فرمێسکڕژێنیان به‌كارهێنا و به‌و هۆیه‌وه به گوێره‌ی وه‌زاره‌تی ناوخۆی عێراق، دوو سه‌د كه‌س له خۆپیشاندانه‌كان برینداربوون و وه‌زاره‌تی ته‌ندروستی عێراقیش ئاشكرای كرد، كه‌سێك له خۆپیشاندانه‌كان كوژراوه و چل كه‌سیش له ئه‌ندامانی هێزه ئه‌منییه‌كان برینداربوون.\nله‌مباره‌یه‌وه نوێنه‌ری تایبه‌تی سكرتێری گشتی نه‌ته‌وه‌یه‌كگرتووه‌كان بۆ عیراق، خاتو جینین‌هێنیس پلاسخارت نیگه‌رانی زۆری خۆی ده‌رده‌بڕێت سه‌باره‌ت به‌و توندوتیژییه‌ی كه‌دژی خۆپیشاندانه‌كانی به‌غدا و هه‌ندێ پارێزگای دیكه‌ی عیراق ئه‌نجام دران.\nئه‌م خاتوونه داوای ئارامی و دانبه‌خۆداگرتن ده‌كات و داخیش بۆ قوربانییانی خۆنیشانده‌ران و هێزه‌ئه‌منییه‌كانیش ده‌خوازێت.\nخاتو پلاسخارت باسی له‌وه كرد، هه‌ر تاكێك به‌گوێره‌ی یاسا مافی به‌ئازادی راده‌ربڕینی هه‌یه.\nداواشی له‌ده‌سه‌ڵاتداران كرد، ئه‌وپه‌ڕی دانبه‌خۆداگرتن له‌مامه‌ڵه‌كردنیان له‌گه‌ڵ خۆپیشانده‌ران له‌پێناو دابینكردنی سه‌لامه‌تیی خۆپیشانده‌ران له‌گه‌ڵ رێزگرتن له‌یاسا و پاراستنی خه‌ڵك و كه‌لوپه‌لی گشتی و تایبه‌تیش بگرنه به‌ر.


KHABAT media - هه‌واڵه‌كانى كوردستان و ئێران و ناوچه‌كه (٢ى جۆزه‌ردان)\nهه‌واڵه‌كانى كوردستان و ئێران و ناوچه‌كه (٢ى جۆزه‌ردان)\nتاریخ : Thursday, May 23 @ 16:01:05 UTC\n__ كۆڵبه‌رێك له‌سنووری نه‌وسوود گیانی دا\n__ خۆسووتاندن گیانی كچه قوتابییه‌كی ته‌مه‌ن ١٠ ساڵی پیرانشاری ئه‌ستاند\n__ وریایی سازمانى هه‌واڵنێرانى بێ سنوور له مه‌رِ پێشێلكارى ئازادى راگه‌یاندن له ئێران\n__ وه‌زاره‌تى ده‌ره‌وه‌ى ئه‌مریكا: سه‌ره‌تای جێگه‌ى داخ بۆ به‌رنامه ناوه‌كییه‌كه‌ى رژێمى تاران\n__ گه‌مارۆى به‌شى ماشێن سازى و كانگاكانى رژێم له لایه‌ن ئه‌مریكاوه\n__ قامچى و ئێعدامى ژنێكى زیندانى له لایه‌ن رژێمه‌وه\n__ دانانى سانتریفیوژى نوێ\n__ رژێمى ئێران به شێوه‌ى به‌رده‌وام مافى كه‌مینه ئاینییه‌كان پێشێل ده‌كات\n___ یوكیا ئامانۆ: رژێمى ئێران ده‌بێت ولام ده‌ره‌وه بێت\n__ ئێران: بۆ پاشه‌كشه‌ی گه‌ریلاكانی په‌كه‌كه، ده‌بو پرس به ئێمه‌و به‌غدا بكرایه\n__ حیزبوڵا: ٧٥ چه‌كدارمان له سوریا كوژراون\nكۆڵبه‌رێك له‌سنووری نه‌وسوود گیانی دا\nكۆڵبه‌رِێكی كوردی خه‌ڵكی ناوچه‌ی نه‌وسود له كاتی كۆڵبه‌ریدا به‌هۆی زه‌خت و فشاری كارییه‌وه تووشی جه‌ڵته بووه و له ئه‌نجامدا بۆته هۆی گیان دانی. به‌پێی راپۆرتی هه‌واڵده‌ریی كوردپا، شه‌وی رابردوو رێكه‌وتی ١ی جۆزه‌ردان كۆڵبه‌رێكی كورد به‌ناوی "غوڵام ئیبراهیمی" ته‌مه‌ن ٤٣ ساڵ و كورِی عه‌لی كه له خاڵی سنووریی نێوان شاری نه‌وسوو د بۆ هه‌رێمی كوردستان خه‌ریكی كۆڵبه‌ری بووه به‌هۆی زه‌خت و فشاری كاره‌وه تووشی جه‌ڵته بووه و ده‌سبه‌جێ گیانی دا. ئه‌و كۆڵبه‌ره كورده‌ی خه‌ڵكی گوندی "شۆشمێ"ی سه‌ربه شاری نه‌وسوود، خێزاندار و خاوه‌نی ٣ منداڵ بووه كه به‌هۆی ده‌ستكورتی و هه‌ژارییه‌وه رووی له كاسبی سه‌ر سنووره‌كان كردبوو. له‌لایه‌كی دیكه‌وه به‌هۆی بێكاری و نه‌بوونی هه‌لی كار له ناوچه كوردنشینه‌كانی ئێران، به‌شێكی به‌رچاو له خه‌ڵكی ناوچه سنوورییه‌كانی كوردستان له رێگه‌ی كۆڵبه‌ری و كاسبی كردن له‌سه‌ر سنووره‌كان بژیوی ژیانیان دابین ده‌كه‌ن و ئه‌وه‌ش له حاڵێكدایه كه رۆژانه له‌لایه‌ن هێزه نیزامییه‌كانی حكوومه‌تی ئیسلامیی ئێرانه‌وه ته‌قه‌یان لێ ده‌كرێ و ته‌نیا بۆ په‌یدا كردنی بژیوی ژیانیان به‌ره‌ورِووی مه‌رگ ده‌بنه‌وه.\nخۆسووتاندن گیانی كچه قوتابییه‌كی ته‌مه‌ن ١٠ ساڵی پیرانشاری ئه‌ستاند\nكچه قوتابییه‌كی پۆلی چواره‌می سه‌ره‌تایی كه یه‌ك مانگ پێش ئێستا ئاگری له جه‌سته‌ی خۆی به‌ردابوو، به‌هۆی كاریگه‌ریی برینه‌كانییه‌وه گیانی دا. به‌پێی راپۆرتی هه‌واڵده‌ریی كوردپا، "سه‌فوورا سه‌عیده" ته‌مه‌ن ١٠ ساڵ و خه‌ڵكی گوندی "په‌سوێ"ی سه‌ربه شاری پیرانشار ، به‌هۆی فشاری بنه‌ماڵه و مامۆستاكانی مه‌درسه‌ی سه‌باره‌ت به فێربوونی باشتری وانه‌كان، نه‌وتی به‌خۆیدا كردووه و ئاگری له جه‌سته‌ی خۆی به‌رداوه. ئه‌و كچه قوتابییه‌ی پۆلی چواری سه‌ره‌تایی به‌هۆی سووتانی له‌رِاده‌به‌ده‌ره‌وه پاش یه‌ك مانگ به‌ربه‌ره‌كانێ له‌گه‌ڵ مه‌رگ، سه‌ره‌نجام رۆژی چوارشه‌ممه ریكه‌وتی ١ی بانه‌مه‌رِ له نه‌خۆشخانه‌ی شاری ورمێ گیانی له‌ده‌ست دا. هه‌ر له‌و په‌یوه‌ندییه‌دا و ٢ حه‌فته پێش ئیستا قوتابییه‌كی دیكه‌ی ته‌مه‌ن ١٠ سال له شاری ورمێ به مه‌به‌ستی فشار خستنه سه‌ر باوكی خۆی، كۆتایی به‌ژیانی خۆی هینابوو. هه‌روه‌ها چه‌ند رۆژ پێش ئێستا كچێك به‌ناوی "رۆیا نه‌ورۆزی" كچی ره‌زا و دانێشتووی شاری ئیلام ته‌مه‌ن ١٥ ساڵ به‌هۆی سه‌ختی باری ژیان و ده‌ستكورتیی بنه‌ماڵه‌ییه ده‌ستی دایه خۆكوژی و له ئه‌نجامدا گیانی دا.\nوریایی سازمانى هه‌واڵنێرانى بێ سنوور له مه‌رِ پێشێلكارى ئازادى راگه‌یاندن له ئێران\nبه پێى راپۆرتى هه‌واڵده‌رییه‌كان، سازمانى هه‌واڵنێرانى بێ سنوور وریایی دا ك ه له‌م هه‌ڵبژاردنانه‌ى رژێمى ئێران راگه‌یاندن نه‌ك هه‌ر ئازاد نییه سه‌ربه خۆش نییه و ئه‌م دوو انه مه‌رجى سه‌ره‌كین بۆ به‌رێوه بردنى هه‌ڵبژاردنێكى ئازاد و دیموكراتیك كه له ئێران ره‌چاو نه‌كراوه. هه‌روه‌ها ئه‌م سازمانه رایگه‌یاند، رژێمى ئاخوندى له هه‌ڵبژاردنه‌كانى ٨٨ ده‌ستى به‌سه‌ر ئاكامى هه‌ڵبژاردنه‌كان داگرت به‌لام ئه‌م جاره پێش له هه‌ڵبژاردنه‌كان، ده‌ستى به‌سه‌ر ده‌نگى خه‌ڵكدا گرتووه.\nوه‌زاره‌تى ده‌ره‌وه‌ى ئه‌مریكا: سه‌ره‌تای جێگه‌ى داخ بۆ به‌رنامه ناوه‌كییه‌كه‌ى رژێمى تاران\nبه پێى ر اپۆرتى هه‌واڵده‌رییه‌كان، وه‌زاره‌تى ده‌ره‌وه‌ى ئه‌مریكا رایگه‌یاند، دوایین راپۆرتى ئاژانسى نێونه‌ته‌وه‌یى وزه‌ى ناوه‌كى ده‌ریده‌خات كه به‌رنامه ناوه‌كییه‌كه‌ى رژێم به سه‌ره‌تایێكى جێگه‌ى داخ له ماوه‌ى یه‌ك ده‌یه به‌ره‌وبوو بوونه‌وه‌ى له‌گه‌ڵ ئه‌و ناوه‌نده گه‌یشتووه. پاتریك ونترۆڵ وته‌بێژى وه‌زاره‌تى ده‌ره‌وه‌ى ئه‌مریكا وتى، رژێمى تاران نه‌ك ته‌نها به‌لێنه نێونه‌ته‌وه‌ییه‌كان پێشێل ده‌كات به‌ڵكوو به‌رنامه‌ى پیتاندنى ئۆرانیومیش زیادتر ده‌كات، ئه‌م رژێمه له ماوه‌ى ١٠ ساڵى رابردوو چه‌ندین بریارنامه‌ى شۆراى حوكامى به بێ شه‌رمانه له‌به‌ر چاو نه‌گرتووه.\nگه‌مارۆى به‌شى ماشێن سازى و كانگاكانى رژێم له لایه‌ن ئه‌مریكاوه\nبه پێ ى راپۆرتى هه‌واڵده‌رى فه‌رانسه، كومیته‌ى سیاسه‌تى ده‌ره‌كى مه‌جلیسى نوێنه‌رانى ئه‌مریكا به زۆرینه‌ى ده‌نگ یاساى پێشگرتن له ئێرانى ناوه‌كییان په‌سه‌ند كرد. ئه‌م یاسایه گه‌مارۆكانى ئێستا به‌ربلاوتر ده‌كاته‌وه بۆ به‌شى ماشین سازى و كانگاكانى ئێران و به سه‌رۆك كۆمارى ئه‌مریكا ئیزن ده‌دات به‌ربه‌ستى زۆرتر بۆ به‌شى پێشه‌سازى رژێم وه‌ك پیشه‌ى مۆهه‌ندسى دابنێت.\nقامچى و ئێعدامى ژنێكى زیندانى له لایه‌ن رژێمه‌وه\nبه پێ ى راپۆرتى هه‌واڵده‌رییه‌كان، هێزه سه‌ركوتگه‌ره‌كانى رژێمى ئاخوندى رۆژى چوارشه‌ممه زیندانیێكى ژنیان به ناوى گیتى مه‌رامى ته‌مه‌ن ٣٤ ساڵ كه كچێكى هه‌بوو له زیندانى قه‌رچه‌كى وه‌رامین له سێداره دا، جێگه‌ى باسه كه پێش له ئێعدام كردنى ئه‌و ژنه ١٠٠ زه‌ربه قامچییان لێ داوه و له كاتێكدا خوێن له له‌شى ده‌رژا ئێعدامیان كرد.\nدانانى سانتریفیوژى نوێ\nبه پێى راپۆرتى ئاسۆشه‌یتدپرێس، دیپلۆماته‌كان رایانگه‌یاندووه كه رژێمى تاران سه‌رگه‌رمى په‌ره‌پێدان و به رۆژ كردنى به‌رنامه ناوه‌كییه‌كه‌ى خۆیه‌تى. به پێى ئه‌م راپۆرته سانتریفیوژه نوێیه‌كانى ئاى ئێر- ٢ ئێم ده‌توانن ٢ تا ٥ به‌رابه‌ر خێراتر له سانتریفیوژه كۆنه‌كان ئۆرانیوم ده‌پیتێنن.\nرژێمى ئێران به شێوه‌ى به‌رده‌وام مافى كه‌مینه ئاینییه‌كان پێشێل ده‌كات\nبه پێى راپۆرتى هه‌واڵده‌رییه‌كان، ئه‌مریكا له راپۆرتى سالانه‌ى ئازادى ئه‌دیان له جیهان كه رۆژى دووشه‌ممه بلاوى كردووه‌ته‌و ه رایگه‌یاندووه، رژێمى ئێران به شێوه‌ى به‌رچاوو مافى كه‌مینه ئاینییه‌كان پێشێل ده‌كات و له رێگاى ئه‌زیه‌ت و ئازار دانیانه‌وه كه‌ش و هه‌واێكى ترس و تۆقاندنى بۆ دروست كردوون. به پێى ئه‌م راپۆرته، رژێمى تاران هه‌موو كه‌مینه ئاینییه‌كان و ئه‌و شێعه‌یانه‌ش كه باوه‌ریان جیاوازه له‌گه‌ڵ حكومه‌ت دیان چه‌وسێنێته‌وه و له زۆربه‌ى كاتدا به‌ره‌وو رووى ئێعدامیان ده‌كاته‌وه. راپۆرتى وه‌زاره‌تى ده‌ره‌وه‌ى ئه‌مریكا، رژێمى ئێرانى له نێوان ئه‌و رژێمانه ناو بردووه كه نیگه‌رانى زۆریان له‌مه‌رِ شكه‌نجه، ئازار و ئه‌زیه‌ت، ده‌ستبه‌سه‌ر كردنى درێژخایه‌ن، و وون بوونى كه‌سانێك به هۆكارى ئاینییه‌وه له‌سه‌ره. جێگه‌ى باسه كه پێشتریش كومیسیونى ئازادى ئه‌دیان له ئه‌مریكا، رژێمى ئاخوندى وه‌ك رژێمێك كه ئازادى ئه‌دیان به شێوه‌ى سیستماتیك پێشێل ده‌كات ناو بردبوو.\nیوكیا ئامانۆ: رژێمى ئێران ده‌بێت ولام ده‌ره‌وه بێت\nبه پێ ى راپۆرتى ته‌له‌فزیونى روسیا، یوكیا ئامانۆ سكرتێرى گشتى ئاژانسى نێونه‌ته‌وه‌یى وزه‌ى ناوه‌كى رایگه‌یاند كه رژێمى تاران په‌روه‌نده‌ێكى هه‌یه و ده‌بێت ولامى بداته‌وه و تا ئێستا ئێمه هیچ ولامێكمان گوێ لێ نه‌بووه. هه‌روه‌ها ئامانۆ وتى، رژێم به ریتمێكى راسته‌وخۆ به چالاكییه ناوه‌كییه‌كه‌ى خۆى درێژه ده‌دات له حالێكا ئێمه زانیاریمان هه‌یه كه رژێمى ئێران چالاكییه‌كانى له‌مه‌رِ ئاماده سازى بۆ ته‌قینه‌وه‌ى ناوه‌كى درێژه پێ ده‌دات. ئێمه پرسیارمان له رژێم كردووه و ده‌بێت رژێمى تاران ولاممان بداته‌وه.\nوه‌ك لایه‌نه‌كانی شیعه له عێراق، ئێرانیش ره‌خنه له توركیا ده‌گرێت به‌هۆی رێكه‌وتنی له‌گه‌ڵ په‌كه‌كه‌و پاشه‌كشه‌ی گه‌ریلاكان ی ئه‌و پارته بۆ خاكی هه‌رێمی كوردستان به‌بێ ره‌وامه‌ندی ئه‌وان. هاوكات ته‌ئكید له‌وه‌شده‌كاته‌وه، كه بۆ پاشه‌كشه‌ی گه‌ریلاكانی په‌كه‌كه، ته‌نها ره‌زامه‌ندی ده‌سه‌ڵاتدارانی هه‌رێمی كوردستان وه‌رگیراوه. عه‌باس عیراقچی، وته‌بێژی وه‌زاره‌تی ده‌ره‌وه‌ی ئێران له لێدوانێكی رۆژنامه‌وانیدا كه ئاژانسی هه‌واڵی (فارس) بڵاویكردوه‌ته‌وه، وتویه‌تی: پاشه‌كشه‌ی چه‌كدارانی په‌كه‌كه بۆ خاكی هه‌رێمی باكوری عێراق، ده‌بو به ره‌زامه‌ندی تاران و به‌غدا بوایه.\nحیزبوڵا: ٧٥ چه‌كدارمان له سوریا كوژراون\nرێكخ راوی حیزبوڵای لوبنانی ئاشكرای ده‌كات، كه تائیستا ٧٥ چه‌كداریان كه هاوشانی هێزه‌كانی سوپای رژێمی سوریا جه‌نگاون، له شه‌رِه‌كاندا كوژراون. سه‌رچاوه‌یه‌ك له حیزبوڵای لوبنانیه‌وه به ئاژانسی فرانس پرێسی راگه‌یاندوه: كه له شه‌رِه‌كانی ئه‌م دواییه‌دا ٥٧ سه‌ربازیان به شێوه‌یه‌كی راسته‌وخۆ كوژراون و ١٨ی دیكه‌شیان به‌هۆی كاریگه‌ری برینه‌كانیانه‌وه گیانیان داوه. له‌ئێستاشدا شه‌رِو پێكدادانی نێوان حیزبوڵای لوبنانی و چه‌كدارانی ئۆپۆزسیۆن له ناوچه‌كانی قه‌سیر و ریفی حمص به‌رده‌وامی هه‌یه.


سیاسەتی داهاتووی ئەمریكا بەرامبەر كۆمەڵ ویەكگرتووی ئیسلامی لە كوردستان – Standard Kurd\nسیاسەتی داهاتووی ئەمریكا بەرامبەر كۆمەڵ ویەكگرتووی ئیسلامی لە كوردستان\nلەلایەن ستاندار Posted on كانونی دووه‌م 19, 2018 3539 جار بینراوە 0 سەرنج\nپێنجشەممە 18/1/2018 شاندێكی باڵای ئەمریكا كە پێكهاتبوو لەنێردەی تایبەتی سەرۆكی ئەمریكا بۆ جەنگی داعش “برێت مەكۆرگ” ویاریدەدەری وەزیری دەرەوەی ئەمریكا “ئەندریۆ پیگ” وباڵوێزی ئەمریكا لە بەغدا “دۆگلاس سیلیمان” وقونسوڵی ئەمریكی لەهەرێم “كین گرۆس” سەردانی هەریەك لە نێچیرڤان بارزانی وقوباد تاڵەبانی وعومەری سەید عەلی ود.بەرهەم وشاسواریان كرد سەبارەت بە پرسی دیموكراسیەت وهەڵبژاردنەكان لە عێراق وهەرێمی كوردستان.\nئەوەی جێگای تێڕامانە كە ئەم شاندە دیپلۆماسیە سەردانی هەریەكە لە كۆمەڵی ئیسلامی ویەكگرتووی ئیسلامی وبزوتنەوەی ئیسلامیان نەكرد. بەڵام لەهەمان كاتدا سەردانی هێزێكی سیاسی تازە دامەزراوی وەكو نەوەی نوێیان كرد كە تاكو ئێستا حەجمی واقعی وراستەقینەیان دیارنەكەوتوە لەهەرێم.\nبۆ تێگەیشتن لەم هەڵویستەی ئەمریكا پێویستە خوێندنەوەیەكی زانستی وبێ لایەنانە لە سیاسەتی ئەمریكا بكەین لە ناوچەی رۆژهەڵاتی ناوەڕاست.\nدیارە سیاسەتی ئەمریكاش وێنەی دەكێشرێ لەلایەن چەندین دامەزراوەی جۆراوجۆر. بەڵام ئەوەی جێگای مشتومڕ نیە كە سەرۆكی ئەمریكا وئیدارەكەی وكەسە نزیكەكانی ووەزارەتی دەرەوەی داڕێژەری سەرەكی سیاسەتی دەرەوەی ئەمریكان.\nپێویستە بگوترێ كە ترامپ سیاسەتی “ئەمریكا لە پێش هەمووانە” پەیڕەو دەكات وپێیوایە دەبێ بەرژەوەندی ئەمریكا پێش بەرژەوەندی هەمووانبێ وپێویست ناكات بۆ بەرژەوەندی مافەكانی مرۆڤ تەدەخول بكات؛ چونكە پێیوایە ئەوە شتێكی ناوخۆیی ووڵاتانەو لەیەك باردا تەدەخول دەكات ئەگەر هاتوو بەرژەوەندی خۆی لەوەدابوو.\nسیاسەتی ترامپ لەرۆژهەڵاتی ناوەڕات بریتیە لە ئاسایشی ئیسرائیل وپاراستنی بەرژەوەندیە باڵاكانی ئەمریكا لەو ناوچەیەو بەرەنگاربونەوەی تیرۆری ئیسلامی ومانەوەی ئارامی ئەو ناوچەیە.\nترامپ “ئیسلامی سیاسی” بە هەمان مانای “تیرۆری ئیسلامی” بەكاردەهێنێ لەكاتێكدا ئۆباما بە دوو زاروەو چەمكی جیاواز مامەڵەی لەگەڵ دەكرد. تەنانەت ترامپ رەخنەی لە ئۆباما دەگرت كەبووە هۆكاری ئەوەی ئیخوانەكان هاتنە سەرتەختی دەسەڵات لە میسر. تەنانەت لە زۆربەی لێداوەنەكانی ترامپ ووشەی “هەموو” بەكاردەهێنێ كاتێك دەڵێ: “هەموو” رەوتەكان ئیسلامی سیاسی تیرۆرستن.\nترامپ بە ئاشكرا داوا دەكات: بەرپەرچی “ئیسلامی سیاسی تیرۆرست” ببنەوەو بەپێویستیشی دەزانێ ئەم ئەركە ببێتە ئامانجێكی سەرەكی سیاسەتی دەرەوەی ئەمریكا وبەڵكو گشت جیهان.\nترامپ جەنگ دژی رەوتە ئیسلامیەكان دەشوبهێنێ بە “جەنگی سارد”ی سەدەی رابردووی دژی سۆڤیەت. هەر ترامپ خۆی میكانیزمی بەرەنگاربونەوەی ئیسلامیەكان روون دەكاتەوەو دەڵێ: پێویسە لەگەڵ هاوپەیمانەكانمان لە رۆژهەڵاتی ناوەڕاست هەماهەنگی وهاوكاربین بۆ “بچوك”كردنەوەو لاوازكردنی ئیسلامیەكان.\nئەمە جگە لەوەی كە كەسایەتی ناسراو دژ بە ئیسلام ورەوتە ئیسلامیەكان پۆستی هەستیاریان وەرگرتوە لە ئیدارەی ترامپ كە سیاسیەتی دەرەوەی ئەمریكا بەڕێوەدەبەن.\nستیڤن بانون راوێژكاری تایبەتی ترامپ: باوەڕی بە ململانێی شارستانیەت هەیەو پێی وایە ئیسلام هەڕەشەیە بۆ ئەمریكا وبانگەشەی جەنگێكی جیهانی دەكات دژ بە “فاشیە ئیسلامیەكان”.\nریكس تلەرسون وەزیری دەرەوەی ئەمریكا: لەكاتی نەخشاندنی سیاسەتی ئەمریكا لەكۆبونەوەیەكی گوێگرتن لە لیژنەی پەیوەندیە دەرەكیەكانی كۆنگریسی ئەمریكی پەیمانیدا: دژایەتی ئیسلامی رادیكالی بكات بەبێ ئەوەی جیاوازی بكات لەنێوان قاعیدەو داعش وئیخوانی موسلمینی میانڕەو.\nبۆیە پێویستە رەوتە ئیسلامیەكانی هەرێم ورۆژهەڵاتی ناوەڕاست لەوە تێبگەن كە سیاسەتی دەرەوەی ئەمریكا بەلایەنی كەمیە تا كۆتایی ماوەی سەرۆكایەتی ترامپ گۆڕانكاری ریشەیی لێ روونادات وبوڵكو پێویستە خۆیان ئامادە بكەن بۆ قۆناغی دوای ترامپ كەلەوانەیە سیاسەتێكی توندتر یان گۆڕانكاریەكی ئەوتۆ روونەدات بەرامبەر بە رەوتە ئیبسلامیەكان.\nلەكۆتاییدا ئیسلامیەكانی كوردستان پێویستە ئەم بەربەست وئاستەنگانە رەچاوبكەن لەكاری سیاسی داهاتویان وبیری جدی بكەنەوە كەچۆن خۆڕاگربن لە ناوەرۆكی پەیامەكەیان ئەگەر هاتوو گۆڕانكاریشیان ئەنجامدا لەناو وشێواز ومیكانیزمی كاری ئیسلامی داهاتویان.\nبڵاوکراوەی پێشوو“تورکیا ڕووبەروی بەرخۆدانێکی توندی گەلی رۆژئاڤا دەبێتەوە”\nبڵاوکراوەی نوێتردوای هەلبژاردنەکان چی ؟


گه‌ڵای دارستانه‌کان چ سوودێکیان هه‌یه؟ - سعدی مرادی\nخانه/تاریخ/گه‌ڵای دارستانه‌کان چ سوودێکیان هه‌یه؟\nسعدی مرادی Send an email ۱۷ دی ۱۳۹۸\n۰ 274 خواندن این مطلب 1 دقیقه زمان میبرد\nگەڵای دارستانەکان چ سوودێکیان هەیە؟\nـ گەڵا سەرچاوەی وزە و خواردنە بۆ تەواوی خەڵکی سەرزەوی! هەرچی خواردن هەیە، هەرچی چەوری و کاربۆئیدەیت هەیە و هەرچی پڕۆتین و خواردنی ڕوەک هەیە و هەرچی دار و نەوتە، لەم گەڵایەوه‌یە!! سبحان الله! خوا دەفەرموێت: «وَهُوَ الَّذِی أَنْزَلَ مِنَ السَّمَاءِ مَاءً» و خوای گه‌وره ئه‌و خوایه‌یه که له ئاسمانه‌وه باران بۆ ئێوه داده‌به‌زێنێت. «فَأَخْرَجْنَا بِهِ نَبَاتَ کُلِّ شَیْءٍ» که به‌هۆی ئه‌و بارانه‌وه جۆره‌ها ڕووه‌ک بۆ ئێوه ده‌رده‌که‌ین و ده‌ڕوێنین. «فَأَخْرَجْنَا مِنْهُ خَضِرًا» و به‌هۆی ئه‌و بارانه‌وه سه‌وزایى و دارى سه‌وزتان بۆ ده‌ڕوێنین. «نُخْرِجُ مِنْهُ حَبًّا مُتَرَاکِبًا» و هه‌ندێک دانه‌وێڵه‌ی که‌ڵه‌که‌بوو له‌سه‌ر یه‌ک ده‌رده‌که‌ین، وه‌کوو گوڵه‌گه‌نم که له‌ناو ئه‌و گوڵه‌دا چه‌ندێک گه‌نم له‌سه‌ر یه‌ک کۆبۆته‌وه. «وَمِنَ النَّخْلِ مِنْ طَلْعِهَا قِنْوَانٌ دَانِیَهٌ» و له په‌له‌کانی دارخورما که ئه‌و هه‌موو خورمایه‌ی پێوه‌یه و نزیکن و ده‌توانن لێی بکه‌نه‌وه. «وَجَنَّاتٍ مِنْ أَعْنَابٍ وَالزَّیْتُونَ وَالرُّمَّانَ» و جۆره‌ها باخ له ترێ و زه‌یتون و هه‌نار «مُشْتَبِهًا وَغَیْرَ مُتَشَابِهٍ» که ته‌ماشا بکه‌ی له قه‌باره‌دا یان له ڕه‌نگدا، له‌وانه‌یه لێک بچن، به‌ڵام له تامدا لێک ناچن و هه‌ر یه‌که‌و تامێکی جیاوازی هه‌یه. ئه‌میش دیسانه‌وه تاک و ته‌نهایى و توانا و ده‌سه‌ڵاتی خوای گه‌وره ده‌رده‌خات: «انْظُرُوا إِلَى ثَمَرِهِ إِذَا أَثْمَرَ وَیَنْعِهِ» ته‌ماشاى به‌رهه‌مه‌که‌ی بکه‌ن، کاتێک که دێته به‌رهه‌م و پێ ده‌گات، بزانن چۆنه: «إِنَّ فِی ذَلِکُمْ لَآیَاتٍ لِقَوْمٍ یُؤْمِنُونَ (۹۹)» دیسانه‌وه هه‌موو ئه‌مانه‌ی که باسکرا، به‌ڵگه و نیشانه‌یه له‌سه‌ر تاک و ته‌نهایى و توانا و ده‌سه‌ڵات و حیکمه‌تى خواى گه‌وره بۆ که‌سانێک که ئیماندار بن.\nـ گەڵا، ماددەی سەوز لە خۆر وەردەگرێت، ماددەی تیشک و وزە وەردەگرێت، لە حەرزیشەوە خاک وەردەگرێ دەیکاتە خۆراک بۆ ئێمە.\nـ گەر ئەم گەڵایە نەبێ، مرۆڤ ناچار دەبێ یەکتر بخۆن! چونکە برسی دەبن. خوا دەفەرموێت: «فَأَخْرَجْنَا مِنْهُ خَضِرًا» و به‌هۆی ئه‌و بارانه‌وه سه‌وزایى و دارى سه‌وزتان بۆ ده‌ڕوێنین: «نُخْرِجُ مِنْهُ حَبًّا مُتَرَاکِبًا» و هه‌ندێک دانه‌وێڵه‌ی که‌ڵه‌که‌بوو له‌سه‌ر یه‌ک ده‌رده‌که‌یین. کە زەردیش بوو هەڵ دەوەرێت و دەبێته‌وه بە کود بۆ زەوی و ده‌بێت بە بەرگێک که زەوی دادەپۆشێ لە بەستەڵەکی زستان.\nـ زۆرینەی دارەکان کەوتوونەتە کوێ؟\nکەوتوونەتە ڕووسیە، بە داخەوە کوردستانی تیانییە!\nـ چەند هەزار دار هەیە لەسەر زەوی؟ ۳/۴۱ ترلیۆن دار هەیە! هەتا ئیستە عیلم نەیزانیوە چەندەیە! چەن ساڵێک لەمەوبەر وتیان: ۴۰۰ ملوێن جۆر دار هەیە، کەچی ئیستا دەڵێن: هەشت قاتی ئەوەیە کە ئیستا هەیە.\nـ هەر دارێ چەندی گەڵا پێوەیە؟ هەر دارێ بە نیسبەت ۳ ملیۆن ۲۰۰ هەزار گەڵای پێوەیە! ئیستا هەموو گەڵای دارەکان سێ ترلیۆن زەربی سێ ملیۆن، دەبێتە نزیکی ژمارەی گەڵای دارەکانی سەرزەوی. خوا دەفەرموێت: «وَمَا تَسْقُطُ مِنْ وَرَقَهٍ إِلَّا یَعْلَمُهَا» و گه‌ڵای هیچ دارێک هه‌ڵناوه‌رێ و به‌رنابێته‌وه، مه‌گه‌ر ئه‌وه‌ی خوای گه‌وره زانیاری پێیه، گه‌ڵای ئه‌و داره که‌ی پێ ده‌گات و که‌ی زه‌رد ده‌بێت و که‌ی هه‌ڵده‌وه‌رێت.\nـ بۆچی گەڵاکان هەڵ دەوەرن؟ هەموو دارێک قەدێکی قایم و پتەوی هەیە، دەتوانێ ئۆکسیژن بدات و هەوای پاک پێشکەش کات، دی ئۆکسیدی کاربۆن و ماددە ژەهراوییەکان و پیسەکان و گازە شیمیاییەکان و… لەخۆی دەگرێت، دوای ئەم ئیشە ئەنزیمێک لەناو کونی گەڵاکە دایە، دەڵێت کاتی بڕینەوەت هاتووە! یانی کارت تەواو بووە. ئەگەر ئەمە نەبوایێ، هەر دارێ لەجێی خۆی وشک ده‌بوو و ژیانیش نەدەکرا.\nسەعدی مورادی ـ بانە\nویراستار: سۆزی میحڕاب\nبرگ درختان جنگل گه‌ڵای دارستان\nزندگی نامه دکتر محمد فاضلی\nڕۆڵەی تەنگانە کێن؟\nدر باره محرم !\nقلم و جنایت های صاحبان قلم


چەند كوڕێك داخوازیان كردووم بەڵام ڕازی نەبووم چونكە لە ئیمان دا لاواز بوون ئایا من گوناهبار دەبم؟: ماڵپەڕی وەڵامەکان\nئافرەتانچەند كوڕێك داخوازیان كردووم بەڵام ڕازی نەبووم چونكە لە ئیمان دا لاواز بوون ئایا من گوناهبار دەبم؟\nچەند كوڕێك داخوازیان كردووم بەڵام ڕازی نەبووم چونكە لە ئیمان دا لاواز بوون ئایا من گوناهبار دەبم؟\nباشترین ژنهێنان و شووكردن ئەوەیە كوڕ و كچ بەدواى ئیمان و ڕەوشت دا بگەڕێن هەرچى كەسەكە ئیماندارو بەڕەوشت بێت ئەوەچاكترە و دەبێتە مایەى خۆشگوزەرانى دونیاو ڕۆژى دوایى پێغەمبەرى خوا (ﷺ) دەفەرموێ: (تنكح المرأة لاربع لمالها و لجمالها و لنسبها و لدينها فاظفر بذات الدين تربت يداك) واتە: ئافرەت بۆ چوار شت مارە دەكرێت لەبەر ماڵ و سامانى وە لەبەر جوانى و شۆخ و شەنگى وەلەبەر كەسو كارو عەشیرەتى وەلەبەر دین و ئیماندارى تۆ ئافرەتى دیندارو هەڵبژێرە توشى خێرو خۆش دەبى، وە بۆ پیاوان دەفەرموێ: (إذا جاءكم من ترضون دينه و خلقه فزوجوه) واتە: ئەگەر پیاوێ دیندارو بەڕەوشت هاتە خوازبێنى كچەكەتان ئەوە بیدەنێ.\nبۆ تۆش بەڕێزم ئەگەر تا كەسێكى ئیماندار بێت باشترە ئەگەر نەبوو ئەوا لەوانەى كە دەڵێى ئیمانیان لاوازە بزانە باشترینیان كامەیە ئەوەیان هەڵبژێرە ئەگەر شووكردنت پێویست بوو.\nگرنگى پۆشاكی شەرعی بۆ ئافرەتی موسوڵمان چیە؟ وە مەرجەکانى باڵاپۆشى کامانەن؟ وەصفی ئافرەت بۆ مێردەکەی ئامۆژگاریتان چیە بۆ ئەو کچانەى دواى شوکردن باسى هەڵە و تاوانەکانی ڕابردویان دەکەن بۆ مێردەکانیان؟ من نوێژ دەكەم و ڕۆژوو دەگرم و بەس لەچكم حەز لێ نى یە جلەكانم ئیسلام حەزى لێ نى یە حوكمم چیە؟ ئایا برۆ كردن حەرامە؟\nسەردان: ١,٣٥١ بەش: ئافرەتان\nپرسیاری دواترئایا دوای بە كارهێنانی سانتی فڕێدانی ئاسایە لەڕووی دینەوە هەندێك دەڵێن دەبێت بشیۆى ئینجا فڕێ بدرێ؟پرسیاری پێشترلابردنی مووى ڕوومەت بۆ پیاو و بۆ ژن ؟


برایان هۆك: ئێران 100 ملیار دۆلاری له فرۆشتنی نه‌وت ده‌سته‌وتووه وله پاڵپشتیی تیرۆردا خه‌رجیكردووه\n2019-05-25 [11:37 AM]\nبرایان هۆك، نێرده‌ی وه‌زاره‌تی ده‌ره‌وه‌ی ئه‌مه‌ریكا بۆ كاروباری ئێران ده‌ڵێت: "به‌هۆی به‌خشینی 8 وڵات له كڕینی نه‌وتی ئێران كه 2ـی ئه‌م مانگه كۆتاییهات، ده‌سةڵاتدارانی تاران 100 ملیار دۆلاریان ده‌ستكه‌وتووه، به‌ڵام گه‌لانی ئێران هیچ شتێكیان له‌و داهاته پێنه‌گه‌شتووه، چونكه ده‌سه‌ڵاتدارانی ئێران له پاڵپشتی تیرۆردا خه‌رجی ده‌كه‌ن".\nله دیدارێكدا له‌گه‌ڵ به‌شی فارسی ده‌نگی ئه‌مه‌ریكا كه رۆژی هه‌ینی 24/5/2019 بڵاوكرایه‌وه، برایان هۆك ده‌ڵێت: "ئه‌گه‌ر هێرش بكه‌نه سه‌رمان، ئه‌مه‌ریكا هێرش ده‌كاته سه‌ر ئێران، له‌سه‌ر ئه‌وه وه‌ستاوه، ئه‌گه‌ر ئه‌وان یه‌كه‌مجار هێرش بكه‌ن، واشنتن هێزی سه‌ربازیی دژی ئێران به‌كارده‌هێنێ".\nهۆك ده‌ڵێت: "پێش مانگێك هه‌واڵگریی زانیاری زۆر نیگه‌رانكه‌ری له‌باره‌ی چه‌ندین هه‌ڕه‌شه‌ی ئێران پێگه‌یاندین، زانیاریی ته‌واو و پشتڕاستكراومان هه‌یه كه ئێران پلانی بۆ هێرشكردنه سه‌ر به‌رژه‌وه‌ندییه‌كانی ئه‌مه‌ریكا داڕشتووه".\nهه‌روه‌ها گوتوویه‌تی: "بۆ به‌رگریی له خۆكردن ئاماده‌سازیی سه‌ربازیمان كردووه و چه‌ك و كه‌ره‌سته‌ی گه‌وره‌ی جه‌نگیمان دامه‌زراندووه له ناوچه‌كه‌دا، بۆ ئه‌وه‌ی كاتێك رووبه‌ڕووی ھێرش بووینه‌وه به‌رگریی له خۆمان بكه‌ین. عێراقیش یه‌كێك له‌و ناوچانه‌یه ئاستی هۆشداریی تێیدا به‌رزه و ئه‌گه‌ری ئه‌وه هه‌بوو ئێران له عێراقه‌وه هێرش بكات، هه‌ر بۆیه داوامان له باڵیۆزخانه‌كه‌مان كرد ژماره‌ی دیپلۆماتكار و كارمه‌ندانی له به‌غدا كه‌مبكاته‌وه".\nنێرده‌ی وه‌زاره‌تی ده‌ره‌وه‌ی ئه‌مه‌ریكا بۆ كاروباری ئێران ده‌ڵێت: "ده‌مانه‌وێت ئه‌و سه‌رچاوانه‌ی داهاتی ئێران كه‌مبكه‌ینه‌وه كه رژێمی ئێران بۆ پاڵپشتیی گرووپ و میلیشیاكان پێویستی پێیه‌تی و له ته‌واویی ناوچه‌كه‌دا كۆمه‌كیان ده‌كات".\nهۆك ده‌ڵێت: "رژێمی ئیران مه‌شق و راهێنان به‌و گرووپانه ده‌كات و پاڵپشتیی چه‌ك و داراییان ده‌كات، حزبوڵڵا و حوسییه‌كان و ئه‌و میلیشیا شیعیانه‌ی له سووریا و عێراق له بری تاران شه‌ڕ ده‌كه‌ن. به‌هۆی به‌خشینی چه‌ند وڵاتێكیش له كڕینی نه‌وتی ئێران، ده‌سه‌ڵاتدارانی ئێران له رابردوودا 100 ملیار دۆلاریان ده‌ستكه‌وتووه، بێ ئه‌وه‌ی ئه‌و پاره‌یه به‌هیچ شێوه‌یه‌ك بگاته ده‌ست گه‌لانی ئێران. ئه‌وه‌ی گه‌لانی ئێرانیشی بێزار كردووه ئه‌وه‌یه به‌هۆی رێككه‌وتننامه‌ی ئه‌تۆمی هیچ سوودێكیان پێنگه‌شتووه".


ئه‌وانه‌ی ناو و تەمەنی خۆیان گۆڕیووە كارتی نیشتیمانیان پێنادرێت\n2018-02-20 [09:46 AM]\nZNA - هه‌ولێر\nهەر كەسێك لە دوای ساڵی 2005 ناوی كەسی و تەمەنی خۆی گۆڕی بێت ئەوە ناوەكەی پوچەڵ دەكرێتەوە و دەبێت بچێتەوە بەغداو ناوەكەی بۆ ناوی پێشووی بگەڕێنێتەوە، بەپێی بڕیارەكەی بەغدا ئه‌وه‌ی ئەو كارە نەكات و لە بەغدا ناوی پێشووی نەگەرێنێتەوە ئەوە لە كارتی نیشتمانی بێ بەش دەكرێت و كارتەكه‌ی پێ نادرێت .\nعەمید عەبدولڕەحمان ئیسماعیل، بەڕێوەبەری فەرمانگەی رەگەزنامە و باری کەسی ھەولێر به باسی گوت: ئیش كردنی ئێمە و بەغدا لە بارەی ناسنامە و باری شارستانی جیاوازی هەیە، لە هەرێمی كوردستان گۆڕینی ناوی كەسی و تەمەن بە بڕیاری دادگا بووە لە بەغدا بە فەرمانی ئیداری كراوە بۆیە كێشە لەو بابەتە دروست بووە.\nپێشووتر حكومەتی فیدراڵی عیراق رەزامەندیداوە لەسەر ئەوەی كە لەساڵی 1992 ەوە تاوەكو ساڵی 2005 هەركەسێك لەو ماوەیەدا ناو و تەمەن و لەقەبی گۆڕی بێت، مامەڵەی كارتی نیشتمانی بۆ دەكرێت، بەڵام لەدوای ساڵی 2005ەوە تائێستا ئەو كەسانەی ناو و تەمەنیان گۆڕیوە، مامەڵەكانیان بەشێوەیەكی كاتی راگیراوە.\nئه‌وئاماژەی بەوەشدا، ئێستا كێشە بۆ ئەو كەسانە دروستبووە كە لە دوای ساڵی 2005 ناو و تەمەنی خۆیان گۆِڕیووە، بەڵام جەختی كردەوە بەغدا بەڵێنیداوە ئەو كێشانە چارەسەر بكات و بیكەنە رێنمایی و بۆ فەرمانگە پەیوەندارەكانی بنێرن.\nحكوومەتی عێراق مەبەستیەتی هەركەسێك بیەوێت ناو وتەمەن بگۆڕێت، مامەڵەی بۆ دەكرێت، بەڵام پێویستە بڕوات بۆ بەغدا رەزامەندی وەربگرێت، نەك لەڕێگەی دادگاكانی كوردستان.\nلە ماوەی چەند ساڵی رابردوودا بە هەزاران كەس لە دادگاكانی هەریمی كوردستان ناو و تەمەنی خۆیان گۆڕیووە و سەرجەم دۆسیەكانیان خراوەتە سەر ناوی تازە، بۆیە دووبارە گەڕانەوە بۆ ناوی پێشوو كێشەی زۆر درووست دەكات.\nئەم هەواڵە 3403جار خوێندراوەتەوە


سبەی لە سلێمانی بەنزینی 800 دیناری دابەش دەکرێت PUKmedia یەکێتیی نیشتمانیی کوردستان\nسبەی لە سلێمانی بەنزینی 800 دیناری دابەش دەکرێت\nکوردستان 06:46 PM - 2022-06-16\nپارێزگاری سلێمانی رایگەیاند، لە سبەینێوە بەنزینی نۆرماڵ بە شێوەی تاک و جوت لە 33 بەنزینخانەی سلێمانی دابەشدەکرێت.\nئەمڕۆ، د.هەڤاڵ ئەبوبەکر پارێزگاری سلێمانی، لە دیوانی پارێزگادا پێشوازیکرد لە ئەحمەد موفتی بریکاری وەزارەتی سامانە سروشتیەکانی حکومەتی هەرێمی کوردستان و وەفدی هاوڕێی، لە کۆبوونەوەیەکدا بەئامادەبوونی سەرۆکی ئەنجومەنی پارێزگای سلێمانی و قائیمقامی قەزای مەڵبەندی سلێمانی و بەڕێوەبەرێتی نەوت و کانزاکانی سلێمانی و گەرمیان و لایەنە پەیوەندیدارەکانی تر، گفتوگۆ لەسەر چۆنیەتی جێبەجێکردنی بڕیاری حکومەتی هەرێمی کوردستان بۆ دابینکردنی بەنزینی نۆرماڵ بەنرخی 800 هەشت سەد دینار بۆ لیترێک کرا.\nلە کۆبوونەوەکەدا بڕیار درا لە سبەینێ 17-6-2022وەوە ڕۆژانە لە سی و سێ بەنزینخانەی سنوری پارێزگای سلێمانیدا، دەست بە دابەشکردنی بڕی زیاتر لە ملیۆنێک لیتر بەنزین دەکرێت و لەسەرەتای ئەم پڕۆسەیەدا ئەولەویەت بە دابینکردنی بەنزین بۆ ئۆتۆمبێلی تەکسی و هێڵی گواستنەوەی گشتی دەبێت و دواتر هەموو ئۆتۆمبیلێک دەگرێتەوە.\nبەڕێوەبەرێتی نەوت و کانزاکان و لیژنە هاوبەشەکانی قائیمقامیەت راسپێردران بە چاودێریکردنی وردی قەبارەو کوالیتی و نرخ و دابەشکردنی بەسەر بەنزینخانەکاندا، بەشێوەیەک کە بە کوالێتی باش بگاتە دەستی هاوڵاتیان.


ئەمڕۆ بڕیار لە پرۆسەی خوێندن لە هەرێمی كوردستان دەدرێت – wazho.net\nئەمڕۆ بڕیار لە پرۆسەی خوێندن لە هەرێمی كوردستان دەدرێت\nكانونی یه‌كه‌م 1, 2020\t2133213 جار خوێندراوەتەوە\nبۆ هەڵسەنگاندنی رەوشی بڵاوبونەوەی كۆرۆنا و تاووتوێكردنی رێوشوێنەكان، لیژنەی باڵای بەرەنگاربونەوەی كۆرۆنا كۆدەبێتەوە و بڕیار لە پرۆسەی خوێندنیش دەدرێت.\nبەگوێرەی زانیارییەكان، كۆبونەوەكە كاتژمێر 2ی پاشنیوەڕۆ بە سەرپەرشتی رێبەر ئەحمەد وەزیری ناوخۆی حكومەتی هەرێم لە شاری هەولێر بەڕێوەدەچێت و بەرپرسانی وەزارەتە پەیوەندیدارەكان، پارێزگارەكان و سەرپەرشتیاری ئیدارە سەربەخۆكان ئامادە دەبن.\nكۆبونەوەكەی ئەمڕۆ لەكاتێكدایە بەگوێرەی ئەو داتایانەی وەزارەتی تەندروستیی هەرێم رۆژانە بڵاویدەكاتەوە، ژمارەی توشبوانی ڤایرۆسی كۆرۆنا دابەزیوە و لە كۆبونەوەكەدا ئەو رەوشە نوێیە تاووتوێ دەكرێت، سەرەڕای دەركردنی بڕیاری نوێ لەبارەی دەستپێكردنەوە یاخود دواخستنی پرۆسەی خوێندن.\nهەرچەندە زۆربەی سێكتەرەكان كەوتونەتەوە كار، بەڵام پرۆسەی پەروەردە و فێركردن لە هەرێمی كوردستان زەرەر و زیانێكی زۆری بەركەوتوە و دواخستن و بایكۆتی پرۆسەكە وایكردوە تائێستا، جگە لە قوتابخانە ئەهلییەكان، كە هەندێكیان دەوام دەكەن، قوتابیان و خوێندكاران لە ماڵەوەن و ناچنەوە ناوەندەكانی خوێندن. پێشبینیش دەكرێت تا كۆتایی ئەمساڵ رەوشەكە وەك ئێستا بەردەوام بێت و دەرگای قوتابخانە و خوێندنگەكان نەكرێنەوە.\nPrevious له كفرى پێشمه‌رگه فریاى هێزێكى عیراقى ده‌كه‌وێت\nNext سعودیە ئاسمانی خۆی بۆ فڕۆكە ئیسرائیلییەكان دەكاتەوە


سەرۆکى ئەمریکا رایگەیاند، پشتگیری گەلی ئێران دەکەم – Standard Kurd\nسەرۆکى ئەمریکا رایگەیاند، پشتگیری گەلی ئێران دەکەم\nلەلایەن ستاندار Posted on كانونی دووه‌م 12, 2020 كانونی دووه‌م 12, 2020 200 جار بینراوە 0 سەرنج\nدوێنێ شەو بە کاتى هەرێمى کوردستان سەرۆکى ئەمریکا دۆناڵد ترەمپ، لە تویتەر نوسیویەتى: بۆ گه‌لى بوێرو چه‌وساوه‌ى ئێران: من له سه‌ره‌تاى ده‌ستبه‌كاربونمه‌وه وه‌ك سه‌رۆك كۆمار پشتیوانى ئێوه‌م كردوه و ئیداره‌كه‌شم به‌رده‌وام ده‌بێت له پشتیوانیتان.\nبڵاوکراوەی پێشووجوگرافیای شەر\nبڵاوکراوەی نوێتربزانە ئەمرۆ پەرلەمانى کوردستان لەبارەى چی کۆدەبێتەوە؟!\nPosted on ئاب 3, 2020 0 263


''سێ ژن، سێ شەڕ، یەک خەون''.\nژنان فیلمی دۆکیۆمێنتاری ''شەش رۆژ''یان لە ستۆکھۆڵم نمایش کرد.\nوارڤین - ستۆکھۆڵم: فیلمی دۆکیۆمێنتاری "شەش رۆژ'' کە باسی لە ئەزموونی سێ چالاکی ژنی کوردستان و لایبیریا و ئەبخازیا دەکرد، بە ئامادەبوونی دەیان چالاکی ژنی سویدی و رەوەندی نەتەوە جیاجیاکانی سوید لە ستۆکھۆڵم نمایشکرا.\nئەو فیلمە ئێوارەی رۆژی سێشەممە، ٢٣ی تشرینی یەکەم - ئۆکتۆبەری ٢٠١٣ لە ھۆڵی سینەمای "بیۆ ریۆ"ی شاری ستۆکھۆڵمی پایتەختی سوید، نمایشکرا.\nفیلمەکە لە لایەن رێکخراوی سویدی "کڤینا تێل کڤینا" لە سێ ناوچەی جیھان بەرھەمھێنراوە و تێیدا لە ھەر ناوچەیەک چالاکێکی مافەکانی ژن ئەزموونی ژیانی خۆی دەخاتەڕوو و کێشەکانی رۆژانەی ژیانی چالاکانی ژن و ئەو کێشانەی رووبەڕووی ژنانی کۆمەڵگەکەی دەبێتەوە دەخاتەڕوو.\nلە ھەرێمی کوردستانەوە بەرپرسی دەزگای وارڤین بۆ پرسەکانی ژن "لەنجە عەبدوڵڵا"، لە وڵاتی لایبیریاوە "نێلی" و چالاکی سێیەمش "مایا" لە ھەرێمی ئەبخازیاوە بەشداریان کردبوو.\nلە فیلمەکدا، ئەو سێ چالاکەی پرسی ژن ھەریەک بە گوێرەی سروشتی کارەکەی و ئەو مەترسیانەی رووبەڕوویان دەبێتەوە و ئەو کێشانەی رۆژانە ھەوڵی چارەسەرکردنی دەدەن دەخەنەڕوو.\nدرووشمی ھەڵبژێردراو بۆ سەر فیلمەکە "سێ ژن، سێ شەڕ، یەک خەون" بوو.\nوێڕای بەشداری ژنانی سوید لە ھۆڵی سینەما بۆ بینینی ئەو فیلمە بەڵگەنامەییە ژمارەیەکی بەرچاو لە چالاکانی ژنی کورد و رەوەندی کوردی لە سوید ئامادە بوون.\nکۆتایھاتنی فیلمەکە، ھاوئاھەنگ بوو لەگەڵ چەپڵەرێزانی بێ وێنەی بینەرەکانیدا و دواتر ھەریەک لە ژنە ئەستێرەکانی ئەو فیلمە دۆکیۆمێنتاریە لەسەر شانۆ وتوێژێکی پوختەیان لە بارەی ئامانج و خواستیان و خاڵی لەیەکچوویان لەگەڵ سازکرا.\nلە کۆتایی پرۆگرامی ئەو چالاکیەدا، خەڵاتی رێزلێنان و چەپکە گوڵی دیاری بەسەر ستافی کاربەڕێوبەری فیلمەکە و ھەرسێ ژنی ئەستێرەی دۆکیۆمێنتاریەکە دابەشکرا.


گەریلاکانی ڕۆژهەڵات: قەندیل بۆ گەلی كورد هێڵی سوورە – کوردی – RojNews.News\nگەریلاکانی ڕۆژهەڵات: قەندیل بۆ گەلی كورد هێڵی سوورە\n29/02/2020 - 1:30:01 pm\nهەینی, 22 يون 2018 – 08:00 ڕۆژنیوز – میلیتان جودی\nدەوڵەتی تورک بە شێوازی جیاجیا هەڕەشەی هێرشکردن بۆ سەر قەندیل و باشوری کوردستان دەکات، لەو بارەیەوە دوو ئەندامی كۆردیناسیۆنی کۆمەڵەی جەوانانی ڕۆژهەڵاتی کوردستان- كەجەرە بۆ ڕۆژنیوز دەدوێن.\nفەرزاد ئارێز، یەکێک لە ئەندامانی کۆردیناسیۆنی کەجەرە دەڵێت:” قەندیل بۆ گەلی كورد هێڵی سوورە، قەندیل هێڵێكی تێكۆشانە كە هەتا ئێستا توانیویەتی ئازاد بمێنێت و هیچ داگیركەرێک نەتوانێت هەنگاوێكی بۆ بهاوێژێت، لە ئێستاشدا هیچ داگیركەرێك ناتوانێت هەنگاو بنێتە قەندیل، ئەو هەنگاوەی بۆ قەندیل بهاوێژرێت لەلایەن گەریلاكانی ئازادیی كوردستانەوە دەشكێنرێت”.\nفەرزاد، وتیشی: بانگەوازیی ئێمە بۆ گەنجانی ڕۆژهەڵاتی كوردستانە كە پشتگیری قەندیل بكەن و بەشداری خۆڕاگری و بەرخۆدانی قەندیل ببن.\nهەروەها ڕوهەیڤ ئاگری، ئەندامی كۆردیناسیۆنی كەجەرە وتی: ساڵانێكی زۆرە هێرشێك لە چوار پارچەی كوردستان لە دژی گەلی كورد هەیە، ئەمڕۆ دەبینرێت كە لە قەندیل دەوڵەتی توركیا بە چۆكدا دێت، بەو سەركەوتنەش ئیسپات دەبێت كە گەلی كورد تا چ ڕادەیەك لە دژی داگیركاری خۆڕاگری دەكات.\nئەو ئەندامەی کەجەرە هۆكاری ئەو هێرشانەی دەستنیشان کرد و وتی: بە مەبەستی پروپاگەندەی هەڵبژاردن هێرش دەكەنە سەر قەندیل و دەیانەوێت بەو شەڕە ئیرادەی گەلی كورد لە باكوری كوردستان بشكێنن، بێگومان شەڕی قەندیل كۆتایی بە دەسەڵاتی ئەردۆغان دەهێنێت و بە بەرخۆدانی گەلی كورد سەلمێندراوە، چۆن لە مێژوودا گەلانی كوردستان قەندیلیان پاراستووە، ئەمڕۆش پاراستنی قەندیل ئەركی سەرشانی هەموو مرۆڤێكی ئازادیخوازە.\nتورکیا بەردەوامە لە دیپۆرتکردنی پەنابەرانی کورد بە بەرەی نوسرە\nكاروانی هاوڵاتیانی باشور بەرەو قەندیل بەڕێكەوت


“بەلەشەفیزم” و”کۆمۆنیزمی کرێکاری” لە ڕووبەڕووبوونەوەیەکی هاوشێوەدا! – hkkurdistan\nHome 6 ئەرشیفی بابەتەکان 6 “بەلەشەفیزم” و”کۆمۆنیزمی کرێکاری” لە ڕووبەڕووبوونەوەیەکی هاوشێوەدا!\n“مێژووێ ئەو تاقم ودەستانەی سۆشیال دیموکرات کە بە دژی حیزبمان وەستاونەتەوە بە گشتی مێژووی پاسیڤیزم وتێک شکاویە، لە مانگی تەموزی ساڵێ ١٩١٢ ئەم تاقمەو دەستانە کۆبونەوە لە دەوری یەکتر و دواتر دەستەیەکیان ڕاگەیاند لە ئابی ١٩١٢بە ناوی (دەستەی ئاب) ئەم دەستەیە بۆئەوە پێکهات کە گورز لە حیزبمان بوەشێنێ، بەڵام بە هۆی هەوڵی حیزبەوە خۆی گورزی بەرکەوت بەشێکیان لێی جیابوونەوە ونەیانتوانی حیزبیش دامەزرێنن وتەنانەت نەیانتوانی کۆمیتەیەکی ناوەندیش دروست بکەن، تەنها توانیان کۆمیتەیەکی ڕێکخستن دامەزرێنن بۆ کۆکۆکردنەوەی ئەو دەستەو تاقمانە بۆ جاری دووەم” ( لینین- الاشتراکیة والحرب – موقف حزب العمال الاشتراکي الدیموقراطي الروسی من الحرب-ل٥٦- الدارالتقدم).\nئەمڕۆش هەندێ دەستەوگروپ وکەسایەتی هەن کە خۆیان بە چە پ ومارکسیست دەزانن هیچ قسەکەیەکیان لە سەر هیچ شتێکی تر نیە لەو هەموو گێژاوەی کە حیزبە قەومی ودینیەکان لە عێراق و کوردستان بۆ خەڵکیان دروستکردووە هەموو کاتی خۆیان داناوە بۆ دژایەتیکردنی کۆمۆنیزمی کرێکاریی لە بەرانبەر تاکتیکێک کە ئەمڕۆ بە عەمەلی دەیەوێ ئەنجامی بدات ئەویش چارەسەری کێشەیەکی خەڵکی ستەم دیدەی کوردستانە کە سەد ساڵە پێوەی دەناڵێنێ لە ڕێگای ڕیفراندۆمەوە بۆ سەربەخۆیی، بەڵام ئەو تاقمە و دەستانەو کەسایەتیانە هەرچەندە هەریەک بە جۆرێک بیر دەکەنەوە کە لەگەڵ یەکتریشدا لەسەر زۆر مەسائیل ناکۆکن و پێم وانیە بتوانن هیچ هێزێک یا رێکخراوە وحیزبێکیش دروست بکەن، یا تەنانەت ناتوانن کۆمیتەیەکی هاوبەشیش بۆ بە عەمەلی کردنی هەڵوێستەکەیان دروست بکەن لە دژی کۆمۆنیزمی کرێکاری ڕابوەستن، تەنها هێزی ئەمان لەو لیبرالیزمەی گۆڕان وڕۆشنبیرەکانیەتی کە هێزێکی جەماوەریان هەیە. هەروەک ئەوکاتەی روسیا هێزی دەستەی ئاب لەپەیوەندیە لیبرالیزمەکەی ” ناشا زاریا” بووکە کاری جەماوەری دەکرد وەک لینین لە هەمان سەرچاوەدا باسی دەکات.\nبۆ ئەوەی ڕوونتر بێت دەستەی ئاب یا گروپی ئاب لە روسیا چی بوو؟ چاکترە بچینە پەراوێزی کتێبەکەی لینین کە چۆن باسی دەکات وە کەسی یەکەمی ئەو دەستەیەش “ترۆتسکی ” بوو کە ئەمڕۆ بەشێکی ئەو دەستە وتاقمانەش کە دژایەتی کۆمۆنیزمی کرێکاریی دەکەن خۆیان بە لایەنگری ترۆتسکی دەزانن، لە لاپەرەی ٧٤ ی هەمان سەرچاوە هاتووە ” ئەم دەستەیە کە تەنها بۆ دژایەتیکردنی حیزب پێکهات لەلایەن تەصفویەکان وتروتسکیەکان و ئۆپورتۆنیستەکانەوە بوو، تەنها کاریان دژایەتیکردنی بەلشەفیزم بوو. ترۆتسکی ڕێکخەری ئەم دەستەیە بوو، لە مانگی ئابی ١٩١٢ لە ڤیەنا ئەم گروپە راگەیانرا، ئەوانەی بەشداری ناو ئەم گروپە بوون پێکهاتبوون لە ئەنجومەنی گشتی بۆند وکۆمیتەی ناوچەی پشتەوەی قەفقاس وسۆشیال دیموکراتەکانی هەرێمی لاتفی ونوێنەرێک لە دەستە بچوکەکانی دەرەوەی وڵات کە لەگەڵ تەصفویەکان بوون و ترۆتسکیەکان و پاسیفیستەکان وهەندێ دەستەی بچوک لە ناوەوەی روسیا کە لەگەڵ قاعیدەی حیزبدا نەمابوون، پاش سالێک تا ساڵ نیوێک ئەم گروپە هەڵوەشاندنەوەی خۆی ڕاگەیاند بە هەوڵ و توانای بەلشەفیەکان تێكشکا ونەما”\nهەوەک چۆن لەمڕۆدا دەستەو تاقم وکەسانی خۆ بە کۆمۆنیست زان تەشهیرو سوکایەتی بە کۆمۆنیزمی کریکاریی دەکەن و بڕیاریانداوە تاسەر دژایەتی ئەم تاکتیکەی ریفراندۆم بکەن. گروپی ئابی ئەو کاتەش چەند بریارێکیان دەرکرد دژی تاکتیکەکانی سۆشیال دیموکراتەکان وەک لەهەمان سەرچاوەدا باسی لێوە کراوە. ئەگەر چی ئەمان ناتوانن کەسێکی وەک ترۆتسکی کۆیان بکاتەوە وگروپێک یا رێکخراوێک دروست بکەن کە ساڵێکیش بخایەنی.\nلە هەمان سەرچاوەکەی لینین دا لە لاپەرە ٥٧دا هاتووە دەڵێت” لە سەرەتای ساڵی ١٩١٤دا سۆشیال دیموکراتەکانی لاتفی لەو گروپە بە فەرمی کشانەوە، سۆشیال دیموکراتەکانی پۆلۆنیەکان پەشیمان بوونەوە لە بەشداریکردن لەو گروپەدا، تروتسکی بە نافەرمی کشایەوە کە خۆی سەرکردەی سەرەکی بوو تێدا وە هەستا بە پێکهێنانی گروپێکی تر کە تایبەت بوو بەخۆی لە برۆکسل لە تەموزی ساڵی ١٩١٤ لە پاش ئەنجامدانی کۆنفرانسێک کە کاوتسکی وفاندرفلدە و کۆمیتەی تەنفیزی سوشیالیستی نێو نەتەوەیی بەشداریان تێدا کرد ئەم گروپەش هەر بۆ دژایەتی کردنی ئێمە پێکهات ناوی گروپی ( برۆکسل) بوو. ”\nئاکامی ئەو هەوڵ وتێکۆشانەی ئەو تاقمە ودەستانە لە ڕوسیا بە کوێ گەیشت پێم وایە ئەمڕۆش هەروا دەبێ، ئەگەر هەڵسوڕاوانی کۆمۆنیزمی کرێکاریی جیددی وشێلگیر بن وەک بەلشەفیەکان .\nکۆمۆنیزمی کرێکاریی کە درێژکراوەی خەتی بەلشەفیزمە ئەمڕۆ تاکتیکی خۆی بەڕۆشنی بەیان کردووە کە ڕیفراندۆمە بۆ چارەسەی کێشەی خەڵكی کوردستان وە کاری بەرنامەیی خۆی ئەنجامدەدات کە لە ناو بەرنامەکەی “یەک دونیای باشتردا” هاتووە، (وەک ئە و تاقمە ودەستە و کەسانە نیە کە بێ بەرنامەن) بەڵام بە هیچ جۆرێک خۆشباوەڕی نیە بەو دەسەڵاتەی کە ئێستا لەپشت ئەو ڕیفراندۆمەیە وە هیچ جۆرە ڕێکەوتنێکی سیاسی لەگەڵ دەسەڵاتدارانی کوردستان (هەروەک ئەوکەس ودەستە وتاقمانەی چەپ لە دژی کۆمۆنیزمی کرێکاری پروپاگەندەی بۆ دەکەن) نەکردوە، بەڵام دەخالەت دەکا لەو ڕیفرندۆمەدا وەک ئەوەی کە مافی خەڵکی کوردستانە بۆ چارەنوسی خۆی وە ئەم دەخالەتەشی بەم شێوەیە و جیا لە حیزبەکانی دەسەڵات هەر لەبەر نەبوونی خۆشباوەریەتی پێیان ونەبوونی متمانەیە پێیان ودەیەوێ ڕێگا بگرێ لەوەی ئەم دەسەڵاتە ڕیفراندۆمەکە بۆمەبەستی خۆی بە کار بێنێ، بەڵکو دەبێ بۆ خواستە سەرەکیەکە بێت کە ڕزگاربونی خەڵکی کوردستانە لە کێشەیەکی سەد ساڵی خۆی .


قسه‌كردن ده‌رباره‌ی كه‌مایه‌تییه‌كان له ده‌وڵه‌تی ئیسلامیدا دوو ناونیشانی هه‌یه:\nیه‌كه‌م: كه‌مایه‌تی نه‌ژادی یان نه‌ته‌وه‌یی\nدوه‌م: كه‌مایه‌ته ئایینییه‌كان یان بێباوه‌ره‌كان\nسنووری شه‌رعییه‌تی تایبه‌تمه‌ندی نه‌ته‌وه‌یی\nله ناونیشانییه‌كه‌مدا كه په‌یوه‌ندی به كه‌مایه‌تییه نه‌ته‌وه‌یی و نه‌ژادییه‌كانه‌وه هه‌یه، پێویسته ئه‌م تێبینییه تۆماربكه‌ین؛ ئه‌ویش ئه‌وه‌یه: ده‌وڵه‌تی ئیسلامی له هێڵ و یاسا و شیمانه‌ی خۆیدا، هیچ خه‌سڵه‌تێكی نه‌ته‌وه‌یی یاخود نه‌ژادی هه‌ڵناگرێت، به‌و هۆیه‌وه خه‌سڵه‌تی زۆرینه‌ی نه‌ته‌وه‌یی، له‌م ناوچه بۆ ئه‌و ناوچه له یه‌ك ده‌وڵه‌تی ئیسلامیدا یان له فڵانه ده‌وڵه‌تی ئیسلامی، له‌رووی یاسایی و ئیمتیازاتی زۆرینه‌وه و له‌سه‌ر حسابی كه‌مینه، به‌هه‌ند ناگیرێت.\nشتێك نییه ناوی رێسای عه‌ره‌ب بێت و له رێسای فارس و كورد و تورك جیاوازبێت، به‌ڵكو یه‌ك رێسا هه‌یه و هه‌مو لایه‌ك تێیدا یه‌كسانن: ﴿وجعلناكم شعوباً وقبائل لتعارفوا إن أكرمكم عند الله أتقاكم﴾، بۆیه عه‌ره‌ب به‌سه‌ر عه‌جه‌م و سپی به‌سه‌ر ره‌شپێستدا نییه‌تی، مه‌گه‌ر ته‌قوا ئه‌و جیاوازییه دروستبكات.\nله روانگه‌ی ئه‌مه‌وه، داوای خودموختاری یان سه‌ربه‌خۆیی نه‌ته‌وه‌یی له چوارچێوه‌ی ده‌وڵه‌تی ئیسلامیدا هیچ مانایه‌كی نییه، چونكه رێسای ئیسلامی دوور له نه‌ته‌وه‌كانیان سه‌رجه‌م خه‌ڵك ده‌گرێته‌وه، به‌ڵام هاوكات ئه‌مه قه‌ده‌غه‌ی ئه‌وه ناكات له رۆشنایی ئینتیما بۆ بازنه‌ی ئیسلامی گشتی و زمانی ره‌سمی له وڵاتێكی ئیسلامیدا، پێكهاته‌ی نه‌ته‌وه‌كان ئه‌و رۆشنبیرییه به‌خۆیان نه‌ده‌ن كه مافی ئازادی تاكه‌كان له‌رووی فێربونی زمان و زانینی مێژوو و تایبه‌تمه‌ندی نه‌ته‌وه‌یی و نه‌ژادی خۆیان ده‌سته‌به‌رده‌كات، چونكه ئیسلام تایبه‌تمه‌ندی نه‌ته‌وه‌یی و نه‌ژادی ناسرێته‌وه، هه‌روه‌ك نكوڵی له بوونی جۆراوجۆری جووگرافی و بازنه‌ی خێزانی و نیشتنمانییه‌كان ناكات وه‌ك ره‌گه‌زگه‌لێكی ناوازه له واقیعی مرۆڤایه‌تیدا.\nئه‌مه‌ش وه‌ك هه‌ڵوه‌شاندنه‌وه‌ی تایبه‌مه‌ندێتیی هه‌مان كه‌س وایه، له بازنه‌ی خودێتیدا (الدائره الژاتیه)، له‌به‌رئه‌وه‌ی كۆی بازنه‌كانیتر بزووتن یان جوووڵه‌یه‌ك له ژیانی مرۆڤدا ده‌نوێنن، له هه‌موو ئه‌و خه‌سڵه‌ته له ناكاوانه‌ی له ناوه‌وه یان له ده‌ره‌وه كاریتێده‌كه‌ن، ته‌نانه‌ت ده‌توانین جه‌خت له هه‌موو ئه‌م تایبه‌تمه‌ندییانه بكه‌ینه‌وه له رێگه‌ی "حه‌دیسی" (گه‌لان و خێڵه‌كان) له ئایه‌تی پێشوودا، له‌به‌رئه‌وه‌ی هه‌ردووكیان پێكه‌وه جۆرێك له فره‌ره‌نگی (التنوع) له خه‌سڵه‌ته چاكه‌كاندا له ناو بازنه‌ی مرۆڤایه‌تیدا ده‌نوێنن. هه‌روه‌ك كرۆك و ناوه‌رۆكی ئه‌م چه‌مكه له حه‌دیسی " أولی ألارحام "دا ده‌بینینه‌وه. هاوكات چه‌ندین ناونیشان و چه‌مگه‌لی كورت و فراوانیشی تێدایه، وه‌ك ئه‌و حه‌دیسانه‌ی له‌مه‌ر "بنی ئیسرائیل"و "أهل البیت" كه جه‌ختكردنه‌وه له‌سه‌ر هه‌ریه‌كێك له‌م ناونیشانانه واتای دانپیانانه به كاریگه‌ری و جوووڵانه‌وه‌ی له ژیاندا، به‌ڵام ئه‌م دانپیانانه به تایبه‌تمه‌ندێتیدا وه‌ك راستییه‌كی مرۆڤی و ده‌ره‌كی، ئه‌وه ناگه‌یه‌نێ كه بیگۆرین بۆ ئاسته‌نگ و به‌ربه‌ستێكی راسته‌قینه‌یی و پراكتیكی كه دواتر مرۆڤه‌كان له‌یه‌كترجیابكاته‌وه و بیانكات به چه‌ندین قه‌واره‌ی به‌شه‌ری سه‌ربه‌خۆ له كیانی سیاسی و كۆمه‌ڵایه‌تی و فیكری و یاساداناندا، چونكه ناكۆكییه نه‌ته‌وه‌یی، نیشتیمانی یان نه‌ژادی و ره‌گه‌زییه‌كان په‌یوه‌ندی به‌و سنووره سیاسی یان چه‌مكی یاسادانه‌ری یان به‌رنامه‌ی كۆمه‌ڵایه‌تییه‌وه نییه كه په‌یوه‌ندی به مرۆڤایه‌تی مرۆڤه‌وه هه‌یه، دوور له هه‌موو دۆخ و حاڵه‌ته‌كانیتر. هه‌ر ئه‌مه‌ش هێڵ یان سنووری جیاكه‌ره‌وه‌ی نێوان تایبه‌تمه‌ندی و ده‌مارگیرییه، وه‌ك ئه‌وه‌ی له "حه‌دیسی زه‌هری"دا هاتووه كاتێك له "ئیمام عه‌لی كوری حسینی كوری زه‌ینالعابدینه‌وه" ده‌گێرێته‌وه و ده‌ڵێ "ئه‌و ده‌مارگیرییه‌ی كه كه‌سی ده‌مارگیر و نه‌ژادپه‌رستی پێتاوانبارده‌كرێت ئه‌وه‌یه كه كه‌سه‌كه وایببینێ خراپترین كه‌سی نه‌ته‌وه‌كه‌ی خۆی له چاكترین كه‌سی نه‌ته‌وه‌كه‌یتر پێباشتربێ، نه‌ك ده‌مارگیری ئه‌وه بێت كه كه‌سێك نه‌ته‌وه‌كه‌ی خۆی خۆشبوێـت و له سته‌م و زۆرداریدا پشتگیریلێبكات". له‌به‌رئه‌وه پرسێك كه په‌یوه‌ندی به به‌های ئه‌خلاقییه‌وه هه‌بێ، پرسێكی مرۆڤایه‌تییه و هیچ په‌یوه‌ندییه‌كی به تایبه‌تمه‌ندی خود و خێزان و نه‌ته‌وه‌وه نییه.\nئه‌وه‌ی كه‌وا ده‌كات ره‌فتار و هه‌ڵسوكه‌وتی مرۆڤ په‌یوه‌ندی هه‌بێ به كرۆكی ره‌وشتی چاك و خراپه‌وه، به‌بێ جیاوازی له‌نێوان دوور و نزیكدا. هه‌رلێره‌شه‌وه پرسگه‌لی په‌یوه‌ندیدار به كێشه‌ی یه‌كسانی و نایه‌كسانییه‌وه سه‌رهه‌ڵده‌دات و دروستده‌بێت له ژیان و بازنه‌ی گشتی مرۆڤایه‌تیدا. كه‌واته پێویسته مرۆڤی موسوڵمان له‌گه‌ڵا یه‌كسانی و چه‌مكه‌كاكنی دادوه‌ریدا هاوئاهه‌نگ بێـت، ته‌نانه‌ت ئه‌گه‌ر له به‌رژه‌وه‌ندی دوژمنیشدا بێت. وه‌ك چۆن پێویسته دژی زوڵم و سته‌مكاری بێت ئه‌گه‌ر كه‌سی سته‌مكار هاورێ یان دۆستیش بێت.. هه‌رئه‌مه‌شه پرسه‌كه ده‌به‌ستێ گشتگیری داد و یه‌كسانی لای كۆی مرۆڤه‌كان و په‌یوه‌ندی به لایه‌نی هه‌ستی جوووڵه‌ی مرۆڤه‌وه له ژیاندا.\nبێگومان ئیسلامیش نموونه‌ی پراكتیكی ئه‌م دید و هه‌ڵوێسته‌ی ده‌رخستووه، كاتێك خوای گه‌وره سووره‌تی "أبی لهب"ی دابه‌زاند و كۆی دنیابینی ئه‌م پیاوه‌ی ره‌دكرده‌وه و له بازنه‌ی ره‌فتاری چاكه كردیه‌ده‌ره‌وه.. له كاتێكدا پێغه‌مبه‌ر (د.خ) سه‌لمانی فارسی هێنایه‌ناو "أهل البیت"ه‌وه. وه‌ك له‌م حه‌دیسه‌دا روونده‌بێته‌وه، كاتێك ده‌فه‌رموێ: سه‌لمان له ئێمه‌یه، له "أهل البیت"، واته ئه‌وه‌ی كه په‌یوه‌ندی نه‌ته‌وایه‌تی په‌یوه‌ندی نییه به بابه‌تی پله‌وپایه‌ی مرۆڤه‌وه به هه‌ردوو رێگه‌ی چاكه یان خراپه.\nبێگومان ئیسلام بۆ هه‌ڵوێستی داد و یه‌كسانی له یاساداناندا هیچ ره‌چاوی تایبه‌تمه‌ندێتی ناكات، به‌ڵكو ره‌چاوی مرۆڤایه‌تی مرۆڤ ده‌كات له قه‌باره و جۆری ئه‌و كێشه‌یه‌ی پێیه‌وه‌گیرۆده‌یه و تێیداده‌ژێت. قووڵا له ناوه‌وه له‌گه‌ڵیدا ده‌جوووڵێت و ده‌یخاته‌سه‌ر رێگه‌ی چاره‌سه‌ر و هه‌توانكردن. له‌به‌رئه‌مه‌شه كه ئیسلام هه‌رگیز گیرۆده‌ی كێشه‌گه‌لی مافه نه‌ته‌وه‌ییه‌كان نابێت به مانای سیاسی له ناوخۆیدا، به‌ڵكو خۆی بۆ رووبه‌ڕووبونه‌وه‌ی تایبه‌تمه‌ندییه جۆراوجۆر و جیاوازه‌كان – به مانا رۆشنبیرییه‌كه‌ی- ئاماده‌ده‌كات له‌ناو ئه‌م بازنه‌یه‌دا كه دواجار رۆشنبیری نه‌ته‌وایه‌تی ناكات به زیندانێك كه مرۆڤ له ناو بازنه‌ی ده‌مارگیریدا به‌ند و دیل بێت، به‌ڵكو ده‌یكاته بازنه‌یه‌كی كراوه به‌سه‌ر كۆی بازنه‌كانیتردا، له چوارچێوه‌ی ئه‌و یه‌كترناسین و ئاشنایه‌تییه‌ی كه دواتر ده‌گۆڕێت به جۆرێك له تێكه‌ڵابوون و یه‌كتر ته‌واوكردن و هه‌روه‌ها كارلێككردنیش كه هه‌موویان پێكه‌وه ئه‌زموونی رۆشنبیری و رووناكبیری مرۆڤ له‌سه‌ر بنه‌مای فره‌شێوازی له‌ناو یه‌ك بازنه‌دا ده‌وڵه‌مه‌ندده‌كه‌ن. واته ئه‌وه‌ی واده‌كات مرۆڤ له‌سه‌ر هێڵی گشتگیربوون تایبه‌تمه‌ندێتی خۆی بژی و به مانای مرۆڤێكی شگتگیر له چوارچێوه‌ی كارلێككردن له‌نێوان كۆی مانا تایبه‌ته‌كاندا بجوووڵێت.\nراستی و سه‌رچاوه‌ی ره‌وایه‌تییه‌كه‌ی\nناونیشانی دووه‌م په‌یوه‌ندی به كه‌مینه‌ئایینی و بێباوه‌ره‌كانه‌وه هه‌یه، ئه‌مه‌ش ئه‌گه‌ر به ناوه‌ڕۆكه ئیجابییه‌كه‌ی ناونیشانێكی ئایینییه كه بریتییه‌له پابه‌ندبوون به ئایینێكیتره‌وه جگه‌له ئایینی ئیسلام، به‌ڵام به ناوه‌ڕۆكه نێگه‌تیڤییه‌كه‌ی واته ره‌دكردنه‌وه‌ی هه‌موو ئایینێك له‌لایه‌نی پره‌نسیپییه‌وه كه له‌سه‌ر بنه‌مای بێباوه‌ری یان هاوبه‌شدانان بۆ خودا، به‌ڵام پێویسته پرسه‌كه له دوو لایه‌نه‌وه تاوتوێبكه‌ین:\nلایه‌نی یه‌كه‌م: ئه‌وه‌یه كه ئیسلام رازینابێت یان قبوڵیناكات له هیچ بیروباوه‌ر و فیكرێك یان هیچ ئایینێكیتر به‌شداریپێبكات له كایه‌كانی "پێشه‌واییكردن یان بریاری یه‌كلاكه‌ره‌وه یان سنووره‌كانی یاساداناندا" هه‌روه‌ك نایه‌وێت هی كه‌سێك له پله‌وپایه و شوێنه گرنگه‌كانی سه‌ركردایه‌تیكردن یان ده‌سه‌ڵاتی یاساداناندا دابنێت كه لایه‌نگر و دڵسۆزی خۆی نه‌بێت یان سه‌ر به فیكرێكی دژه ئیسلام یان لاده‌ربێ له هێڵ و سنووره گشتی و تایبه‌ته‌كانی، چونكه ئه‌و ده‌وڵه‌ته‌ی كه ئایینی ئیسلامی كردووه به بنه‌ما و بینچینه‌ی دروستبوونی، نایه‌وێت و ناشتوانێ ئه‌و بنه‌ما و بنچینه فیكرییه هه‌ڵوه‌شێنێته‌وه كه وه‌ك بنكه‌یه‌كی فیكری نه‌گۆڕ و جێگیر له قووڵایی فیكریی خۆیدا پشتیپێبه‌ستووه. هه‌روه‌ك ناشتوانێت ده‌سه‌ڵات بخاته‌ده‌ستی ئه‌و كه‌سانه‌ی كه فیكره ئیسلامییه‌كه ره‌دده‌كه‌نه‌وه یاخود لێیلاده‌ده‌ن. له‌به‌رئه‌وه‌ی دواجار ئه‌مه به مانای هه‌ڵوه‌شاندنه‌وه‌ی خودی ئایینی ئیسلام دێت و ئه‌مه‌ش واتای بێهووده‌یی ئینتیما و به توندنه‌گرتنی ئه‌و هه‌وڵویست و دنییابینی و جوووڵانه‌ی كه له هێڵی دوورودرێژ راستوڕه‌وانی ئیسلامه‌وه دێت.\nبێگومان ئایینی ئیسلامیش شتی داهێنراو و بیدعه‌ی تێداجێنابێته‌وه له‌و بیروباوه‌ڕ و بۆچوونانه‌ی كه بۆ خۆی ده‌یكاته بنكه‌یه‌كی فیكری بۆ فه‌رمانڕه‌وایی خه‌ڵكی. له‌به‌رئه‌وه فیكری فه‌رمانڕه‌وایی لای ئیسلام پێویسته خۆی له هه‌موو به‌رهه‌نگی (تحدی) بیروباوه‌ره‌كانیتر و هاتنه‌ناوه‌وه‌یان بپارێزێ، هه‌روه‌ها له هه‌موو كاریگه‌رییه نێگه‌تیڤه‌كانی سه‌ركردایه‌تی ناحه‌ز و لاده‌ره‌كان له جووڵاندنی ره‌وڕه‌وه‌ی فه‌رمانڕه‌وایی شوێنه گرنگه‌كانی.\nبێگومان ئه‌مه‌ش له فیكری په‌یوه‌ست – ئایینی یان نا ئایینی – به دیموكراتییه‌وه جیاوازه، چونكه له ناوه‌ڕۆكدا بیروباوه‌ڕی دیموكراتی په‌یوه‌ست نییه به فیكر یان بیروباوه‌ڕێكی تایبه‌ت و دیاریكراوه‌وه له جووڵانه‌وه‌ی سیاسیانه‌ی جه‌ماوه‌ردا، چونكه دیموكراتی بۆ خۆی ئه‌و چوارچێوه‌یه‌یه كه به دوای وێنه‌ی بیروباوه‌ڕێكدا ده‌گه‌ڕێت كه پێیه‌وه‌پابه‌ندبێت و زۆرینه بڕیاری له‌سه‌ر بدات و رێكبكه‌وێ له سه‌ری یان پێیرازیبێـ. دوور له هه‌موو پیرۆزییه‌كی خودی له‌مه‌ڕ تایبه‌تمه‌ندییه فیكری یان رۆحی یان شه‌رعییه‌كانی. به‌مشێوه‌یه‌ش ده‌كرێت هاوسه‌نگی زۆرینه‌ی جه‌ماوه‌ری له زۆرینه‌یه‌كی پێشووه‌وه كه شه‌رعییه‌ت و ره‌وایه‌تی داوه به فیكرێكی دیاریكراو بگۆڕێت بۆ زۆرینه‌یه‌كی ئاماده كه شه‌رعییه‌ت و ره‌وایه‌تی ببه‌خشێت به فیكر و بیروباوه‌ڕێكیتر، چونكه بیروباوه‌ڕه‌كه ره‌وایه‌تی خۆی له تایبه‌تمه‌ندییه خودییه‌كانه‌وه - الخصائص الژاتییه – وه‌رنه‌گرتووه كه بیروباوه‌ڕێكی راست یاخود ناڕاست و پووچ بێت یان له سه‌رچاوه پیرۆزه‌كانه‌وه كه خودا و پێغه‌مبه‌ر بێت، به‌ڵكو ئه‌وه زۆرینه‌ی ده‌نگه‌كانی خه‌ڵك و جه‌ماوه‌ره به دوور له ناوه‌ڕۆك، شه‌رعییه‌ت و ره‌وایه‌تی پێبه‌خشیوه، به‌ڵام "ئایین" شه‌رعییه‌ت و ره‌وایه‌تی و پیرۆزی خۆی له په‌روه‌ردگاری گه‌ردوونه‌وه وه‌رگرتووه و په‌یامبه‌رێكیشی ناردووه بۆئه‌وه‌ی به خه‌ڵكی بگه‌یه‌نێت، ته‌نانه‌ت ئه‌گه‌ر شوێنكه‌وتووان و پێڕه‌وكارانیشی له خه‌می كه‌مینه‌یه‌كی چه‌وساوه و به‌شخوراودا بن له‌ڕووی ژماره‌وه، به شێوه‌یه‌ك كه نه‌توانن خۆیان وه‌كو راسته‌قینه‌یه‌كی كۆتایی و پیرۆز بسه‌پێنن، ئه‌گه‌ر هاتو زۆرینه‌ش له دژیان وه‌ستایه‌وه.\nبێگومان له‌وانه‌یه زۆرینه‌ی خه‌ڵكی ئه‌وه نه‌زانن و لێیتێنه‌گه‌ن له‌كاتێكدا له ئاستێكی به‌رزی زانست و عه‌قڵا و تێگه‌یشتندا بیت و – له هه‌ندێ قۆناغیشدا – كه‌مینه بیت، هه‌روه‌كو بیروباوه‌ڕی په‌یڕه‌وكراو – ئه‌وانه‌ی په‌یڕه‌ویده‌كه‌ن و پابه‌ندن پێوه‌ی – مانای خۆی له‌و بنه‌ما فیكرییانه‌وه وه‌رده‌گرێ كه له پرسه عه‌قڵی و ئه‌زمونییه‌كاندا پشتیپێبه‌ستووه، به‌دوور له ئینتیما یان بێئینتیمایی خه‌ڵكی بۆی. به‌مشێوه‌یه ئایینی ئیسلام ده‌یه‌وێ خه‌ڵكی باوه‌ڕیپێبهێنن، چونكه راستییه‌كی نه‌گۆڕ و جێگیره و شتی پڕ وپووچی هیچ لایه‌كی تێدابه‌شدارنابێت، هه‌روه‌ها كاتێ بانگی ئه‌وه ده‌كا كه خه‌ڵكی باوه‌ڕیپێبهێنن و به ده‌وریدا كۆببنه‌وه و هه‌ڵسوڕێن و كۆببنه‌وه، له‌ڕاستیدا به‌دوای سه‌رچاوه‌ی ره‌وایه‌تی و شه‌رعییه‌تپێداندا ناگه‌رێت، به‌ڵكو ده‌یه‌وێ خه‌ڵكی له‌گه‌ڵیدا بژێت و بكه‌ونه‌سه‌ر ئه‌و هێڵی ره‌وایه‌تی و شه‌رعییه‌ته ره‌سه‌نه‌ی كه دواجار رزگاری و سه‌رفرازی دنیا و قیامه‌ت له‌گه‌ڵا خۆیدا ده‌هێنێ. هه‌رئه‌مه‌ش بنه‌مای نه‌خشه و پیلان دارێژیه‌كه‌یه‌تی – له هه‌ندێ ئامراز و هه‌ڵوێسته‌كانیدا – بۆ ناچاركردن و په‌ستانخستنه‌سه‌ر ئه‌وانیتر تا لایه‌نگر و دڵسۆزیبن، بێنه‌ناو كۆمه‌ڵگه‌كه‌یه‌وه و ئیسلام و گه‌واهیدان رابگه‌یه‌نن، ته‌نانه‌ت له حاڵه‌تی نه‌بوونی قه‌ناعه‌تی خودیشدا – القناعه الژاتییه – چونكه پرسه‌كه پرسی راستی و راستگۆییه كه له جووڵانه‌وه‌ی پراكتیكی خۆیدا چی به‌سه‌ر مرۆڤدا ده‌سه‌پێنێ به‌دوور له هه‌ڵبژاردنی تاكه‌كه‌سییانه.\nله‌ڕاستیدا ئه‌مه‌ش به‌و مانایه نایه‌ت كه ئیسلام نایه‌وێت ئامراز و هۆكاره فیكرییه‌كان بجووڵێنێـت و دنه‌یانبدات بۆ گه‌شتن به قه‌ناعه‌ت و دڵنیایی ئه‌وانیتر له‌سه‌ر بنه‌مای به‌ڵگه و نموونه‌كان، به‌پێچه‌وانه‌وه، ئه‌م ئایینه باوه‌ڕهێنان له دۆخێكی فیكری و هۆشیاریدا ده‌بینێت، نه‌ك دۆخی نه‌زانی و بێئاگایی، به‌و مانایه‌ی كه ئایینی ئیسلام ده‌یه‌وێت ده‌سه‌ڵاتی خۆی له پێگه‌ی ره‌وایه‌تییه پیرۆز و په‌یوه‌سته‌كه‌یه‌وه به‌ڕاسته‌قینه‌یی خوداوه‌ندی هه‌میشه‌یی و نه‌مره‌وه، به‌سه‌ر ژیان و مرۆڤدا بسه‌پێنێت، له‌گه‌ڵا هه‌موو ئه‌وانه‌ی له پێگه‌ی پڕگومان و دوودڵی خۆیانه‌وه به‌رده‌وامن، بۆئه‌وه‌ی له‌گه‌ڵیاندا بچێته گفتوگۆیه‌كی دوورودرێژ و لێكتێگه‌شتنێكی ته‌واوه بۆئه‌وه‌ی مرۆڤ بگه‌یه‌نێته ئه‌و قه‌ناعه‌ته فیكرییه‌ی كه هه‌ست و ویژدانی پێویستی پێیه‌تی.\nله‌نێوان " به‌ڵێنی زیمه " و په‌یماننامه‌دا\nبێگومان چه‌مكی یاسادانان (التشریع) له‌گه‌ڵا كه‌مینه‌ئایینه‌كاندا به دوو هێڵی فراواندا هه‌نگاوده‌نێت:\nهێڵی یه‌كه‌م: هێڵی (أهل الكتاب)ه، واته ئه‌وانه‌ی به خه‌سڵه‌تی ئایینیانه‌ی خۆیان سه‌ربه په‌یامێكی دابه‌زێنراون – كتاب منزل – وه‌كو جووله‌كه و مه‌سیحی و مه‌جووس و – هه‌ندێك ده‌ڵێن – سابیئه‌كانیش كه له‌ڕاستیدا ئیسلام نایه‌وێت و ره‌دیكردووه‌ته‌وه كه شه‌ڕ و پێكدادان له‌گه‌ڵیاندا هه‌ڵگیرسێنێت، ئه‌مه‌ش له‌به‌رامبه‌ر وه‌رگرتنی بڕه پاریه‌ك وه‌ك سه‌رانه – الجزیه- كه فه‌رمانڕه‌وا یان پێشه‌وای موسڵمانان دیاریده‌كات. واته ئه‌و سه‌رانه‌یه له‌به‌رامبه‌ر ئه‌و پارێزگاریكردنه‌ی ئیسلام بۆیان فه‌راهه‌مده‌كات، به‌بێ ئه‌وه‌ی پابه‌ندی هیچ یاسا و سیسته‌مێكی سه‌ربازی ببن له پاراستن و پڕكردنه‌وه‌ی بۆشایی و كه‌له‌به‌ركانی موسڵمانان، هه‌روه‌ها سه‌ره‌ڕای پاراستن و په‌یڕه‌وكردنی مافی ئایینی و په‌رستن و تقوس و دابونه‌ریته تایبه‌ته‌كانی خۆیان له چوارچێوه‌ی سیسته‌می گشتی ده‌وڵه‌تی ئیسلامیدا. به‌بێ كه‌مكردنه‌وه له نرخی مرۆڤبوونیان. ئه‌مه‌ش له‌سه‌ر بنه‌مای به‌ڵێنی ئه‌و سه‌رانه‌یه كه هه‌ردوو لا ملكه‌چی به‌ند و رێوشوێنه هاوبه‌شكانیانن له دانوسان له‌مه‌ڕ ئه‌م به‌ڵێنه‌وه. ئه‌مه‌یه پێیده‌وترێت به‌لێنی زیمه "عقد الژمه". به مانای ئه‌وه‌ی له‌سه‌ر ئه‌ستۆی موسڵمانانه، له لێپرسراوێتی پاراستنی لایه‌نه‌كانی ئاسایش و سیاسه‌تدا، به‌ڵام ئه‌گه‌ر هه‌ندێكه‌س و لایه‌ن ئه‌م پرسه به شێوازێكی خراپ و نێگوتیڤانه ده‌ورووژێنن به‌وه‌ی كه له نرخی مرۆڤبوونیان كه‌مكراوه‌ته‌وه، ئێمه بانگهێشتی لێكۆڵینه‌وه‌یه‌كی وردی پرسه‌كه ده‌كه‌ین به دوور له هه‌موو شێوازه‌كانی به‌كارهێنانی سیاسی و به‌رژه‌وه‌ندخوازانه، بۆئه‌وه‌ی ببینین چ شێوازێكی شارستانیانه به‌كارهاتووه یان په‌یڕه‌وكراوه له پاراستنی كه‌مینه‌ئایینییه‌كان و به‌خشینی مافه‌ئایینی و كۆمه‌ڵایه‌تی و سیاسییه‌كان پێیان له چوارچێوه‌ی سیسته‌می گشتیدا، هه‌روه‌ها دوورخستنه‌وه‌یان له‌و بێزاری و دڵگرانییه‌ی كاتێك به‌شدارده‌بن له‌و جه‌نگانه‌ی ئیسلام له دژی گروپ و كۆمه‌ڵه‌كانیتر هه‌ڵیگیرساندووه كه جیاوازبوون له ئینتیمای ئایینیاندا یان ئه‌و جه‌نگانه‌ی بۆ به‌رگری له ئایینی ئیسلام كراون و هیچ یه‌كێك له شوێنكه‌وتوانی ئایین و كه‌مینه‌كانی باوه‌ڕیانپێینه‌بووه و هیچ پاساوێكیشان به‌ده‌سته‌وه‌نه‌بووه بۆ قوربانیدان له‌پێناو جه‌نگه‌كانی ئیسلامدا.\nله‌ڕاستیدا، لێره‌دا نامانه‌وێ بچینه قووڵایی پرسی "به‌ڵێنی زیمه" یان به دوورودرێژی باسی پرسه‌كانی "په‌یمانی سه‌رانه" بكه‌ین كه مه‌به‌ستی هه‌ردووكیان پێكه‌وه هه‌ڵنه‌گیرسان و دروستنه‌بوونی دۆخی جه‌نگه له‌گه‌ڵا (أهل الكتاب)دا، چونكه ئه‌م باسه ته‌نها مه‌به‌ستی پێشكه‌شكرنی بیركردنه‌وه‌یه‌كی گشتییه له تێڕوانینی ئیسلاك بۆ كه‌مینه‌كان.\nهێڵی دووه‌م: هێڵی ئه‌وانه‌یه سه‌ر به (أهل الكتاب) نین، وه‌ك لاده‌ر و ئه‌وانه‌ی هاوبه‌ش بۆ خودا داده‌نێن (المشركین)و هه‌موو ئایینه زه‌مینییه‌كانیتریش، وه‌ك بووزییه‌كان.\nشاره‌زایانی ئیسلام – له رێگه‌ی قورئان و سوننه‌ته‌كان و به‌پێی ئه‌و راڤه‌كارییه‌ی (أڵاجتهادات) كه له‌نێوان خۆیاندا ده‌یكه‌ن – وایده‌بینن كه ئه‌م تاقم و گروپ و ئایینه‌زه‌مینیانه ده‌كرێت ئیسلامیان لێقبوڵابكرێت، ته‌نانه‌ت به شێوه‌یه‌كی رووكه‌ش بێت و له دڵنیایی و قه‌ناعه‌تێكی خودیشه‌وه نه‌هاتبن، چونكه شتی پێویست - له‌م دۆخه‌دا- كه بكرێت ئه‌وه‌یه ملكه‌چیانبكه‌ن بۆ ده‌سه‌ڵاتی ئیسلام و هه‌روه‌ها دووربخرێنه‌وه له كه‌شی دوژمنایه‌تی و پێكدادان له‌گه‌ڵا موسڵماناندا و بخرێنه یان بهێنرێنه ژێرڕكێف و سایه‌ی ئیسلامه‌وه وه‌ك ئه‌وه‌ی به‌شێك بن له ئیسلام، چونكه ئه‌م رێگه‌یه تاكه‌شێوازێكه بۆ تێكه‌ڵابوون و ئاوێته‌بوونیان به كه‌ش و دۆخی كۆمه‌ڵگه‌ی ئیسلامی، هه‌روه‌ها له رێگه‌ی ئه‌و دۆخه‌كراوه‌ی به‌سه‌ر راستییه‌كانی ئایینی ئیسلام، ئه‌وانیش ئاشنابكه‌ن به شێوه‌یه‌ك دوور له دۆخه‌كانی گرژی و ئاڵۆزی كه پێشتر تێیداده‌ژیان و بكرێنه‌وه به‌ڕووی ئایینی راسته‌قینه‌ی ئیسلامدا، چونكه پێده‌چێ بنه‌ما و بنچینه‌ی ئه‌مه‌ش ئه‌وه بێ كه ئایینی ئیسلام بێباوه‌ری و هاوبه‌ش بۆ خودادانان هه‌رگیز به فیكر و بیركردنه‌وه‌یه‌كی به‌ڕێز و ئاقڵانه ته‌ماشاناكات كه پێویسته شوێنكه‌وتووه‌كانی رێز و نه‌وازشیان لێبنرێت، به‌ڵكو وه‌ك به‌رنامه‌ی شێواوی و لادان له سروشتی ئاسایی شته‌كان ته‌ماشایده‌كات كه له پێگه‌ی نه‌زانی و دواكه‌وتوویی و ده‌مارگیریدان.\nله‌به‌رئه‌وه قورئانیش به‌وشێوه‌یه ده‌ریده‌بڕێت كه ئه‌مانه "نه‌زانن"، به‌ومانایه‌ی كه شوێن و پێگه‌ی ئه‌مانه فیكر یان بیركردنه‌وه‌یه‌كی دژه ئیسلامییانه نییه، به‌ڵكو له پێگه‌ی جه‌هل و نه‌زانیدان، كه‌واته له‌به‌رئه‌وه‌ی مه‌سه‌له‌كه به‌م ئاراسته‌یه‌دا ده‌جووڵێت، بێگومان سروشتییه كه ئایینی ئیسلام رێی سروشت و به‌رئه‌نجامه‌كانی نه‌زانی و به‌دهۆشی نه‌گرێت، بۆیه داوا له‌وانه ده‌كات كه ئه‌مجۆره ئایینه‌یان هه‌ڵگرتووه بگه‌رێنه‌وه ئه‌و سه‌نگه‌ر و شوێنانه‌ی كه شێمانه‌ی ده‌سكه‌وتنی زانیاری كراوه‌یان لێبه‌دیده‌كرێت، له‌سه‌ر راستییه میتافیزیكییه‌كان له ئاسۆی باوه‌ڕهێنان به خوداوه‌ند.\nبێگومان ئه‌مه‌ش ته‌نها رێگه و شێوازێك نییه بۆ پێكه‌وه یانی موسڵمان و نا موسڵمان له (أهل الكتاب) و بێباوه‌ر و هاوبه‌شدانه‌ران بۆ خودا، به‌ڵكو رێگه‌یه‌كیتر هه‌یه كه كه‌مینه‌ئایینی و نائایینییه‌كان – له گروپ و تاقمه دژه‌ئایینه‌كان- كه پێكه‌وه له ناو كۆمه‌ڵگه‌ی ئیسلامدا یان له‌ناو وڵاته سه‌ربه‌خۆكانی ئیسلامدا بژین، ئه‌مه‌ش له رێگه‌ی به‌ستنی په‌یماننامه‌ی ئاشته‌وایی له‌گه‌ڵا موسڵماناندا به‌پێی ئه‌و مه‌رجانه‌ی كه له‌گه‌ڵا پێشه‌وای موسڵماناندا ده‌یبه‌ستن. واته به‌پێی به‌رژوه‌ندی باڵای موسڵمانان كه ده‌یسه‌پێنێ به‌سه‌ر كۆی كۆمه‌ڵگه‌ی ئیسلامیدا بۆ هه‌ڵپه‌ساردن و كۆتاییهێنان به جه‌نگ و خوێنڕێژی له‌گه‌ڵا ئه‌وانیتردا و به‌یه‌كگه‌شتنی هه‌ردوو لا به سه‌رزه‌مینی ئاشتی له‌گه‌ڵا ئه‌و گه‌ل و نه‌ته‌وانه‌یتردا كه ئیسلامیان نه‌كردووه به ئایینی خۆیان. ئه‌مه‌ش ئه‌گه‌ر به هۆی پڕهێزی بێباوه‌ره‌كانه‌وه بێ له‌ڕووی ژماره و چه‌ك و ته‌قه‌مه‌نی و پێگه سیاسی و ئابوورییه‌كانیان، به شێوه‌یه‌ك كه موسڵمانه‌كان نه‌توانن له جه‌نگێكی هاوسه‌نگدا به‌یه‌كدابده‌ن و ئه‌م هۆكاره پاڵنه‌ری موسڵمانه‌كان بێ بۆ داوای گفتوگۆ و دانوسانی ئاشتییانه و په‌یمانبه‌ستن له‌گه‌ڵیاندا، ئه‌گه‌ر بێباوه‌ره‌كان سه‌ره‌تا ده‌ستپێخشه‌ریبكه‌ن یان هۆكاره‌كه به هۆی به‌رژوه‌ندی باڵای موسڵمانانه‌وه بێت بۆ پێكه‌وه‌ژیانی ئاشتییانه و یه‌كسان، له رێگه‌ی سروشتی كه‌شوهه‌وای نێوده‌وڵته‌تی كه له سایه‌ی رێككه‌وتنێكی گشتگیری هاورێتییه‌تی و دۆستایه‌تی و پێكه‌وه‌ژیاندا بێت یان به‌پێی رێككه‌وتنه‌كانی نه‌ته‌وه‌یه‌كگرتووه‌كتن ده‌ستدرێژی نه‌كه‌نه‌سه‌ر یه‌كتر. دواجار ئه‌مه‌ش موسڵمانان ده‌خاته‌ناو په‌یمان و رێككه‌وتنێكی گشتییه‌وه له‌گه‌ڵا كۆی ده‌وڵه‌تانیتردا، ته‌نها ئه‌و ده‌وڵه‌ته نه‌بێت په‌یماننامه‌كه ده‌شكێنێـت و جاڕی جه‌نگ ده‌دات له‌گه‌ڵیاندا یان ده‌وڵه‌تێك بێـهیچ ره‌وایه‌تییه‌كی سیاسییانه‌ی لای موسڵمانان نه‌بێت وه‌ك ئیسرائیل.\nئه‌م هێڵه‌ش - هێڵی په‌یماننامه- له هه‌ردوو هێڵه‌كه‌یتر جیاوازتره كه ده‌توانرێت له رێگه‌یه‌وه زۆر له‌و بارگرژیانه بسڕێته‌وه كه هه‌ندێك له‌مه‌ڕ میتۆدی ئیسلامه‌وه هه‌یانه له تێڕوانینی به‌رامبه‌ر ئه‌وانیتر.\nله پێودانگی ئه‌و وته‌یه‌ی كه ده‌ڵێت " شمشێر هه‌موو شتێك ده‌بڕێـته‌وه" ئیسلام سه‌رانه یان كوشتنی سه‌پاندووه كه موسڵمانان دوورده‌خاته‌وه له هه‌ر شێمانه‌یه‌كی پێكه‌وه‌ژیان له‌گه‌ڵا گه‌لانیتردا كه له ئینتیمای ئایینیدا جیاوازن یان شێمانه‌ی هه‌ڵسوكه‌وتی مرۆڤانه و به‌رپابوونی یه‌كسانی له‌گه‌ڵا كه‌مینه ئایینییه‌كانیتردا, ئه‌وانه‌ی نایانه‌وێ بێنه‌ناو ئایینی ئیسلامه‌وه و نایانه‌وێ سه‌راه‌ش بده‌ن و له‌هه‌مانكاتیشدا خۆیان ناخه‌نه‌ناو دۆخی جه‌نگێكی هه‌میشه‌ییه‌وه.\nله‌ژێر رۆشنایی ئه‌مه‌شدا ده‌توانین وێنای جیهانی ئیسلامی بكه‌ین له چوارچێوه‌ی ده‌وڵه‌تی ئیسلامدا كه هه‌موو ئه‌و گه‌ل و نه‌ته‌وانه‌ی تێداده‌ژی كه جیاوازن له ئایین و باوه‌ڕیاندا و یه‌كسانن له هه‌موو مافه مه‌ده‌نی و سیاسییه گشتییه‌كان و ناكۆك و ناته‌با نییه به تایبه‌تمه‌ندییه خودییه‌كانی ئیسلامه‌وه وه‌ك ئه‌وه‌ی له ئه‌زموونی كۆماری ئیسلامی ئێراندا ده‌یبینین.\n29291 جار خوێندراوه‌ته‌وه | Friday, November 16, 2012


تیرۆرکرانی دکتۆر ھۆشیار ئیسماعیل لە پایتەختی ھەرێمی کوردستان، لە ناخی دڵەوە نیگەران و خەمباری کردم و لە خوای گەورە داواکارم کە مامۆستا زوڵملێکراو بە بەھەشتی بەرینی خۆی شاد بکات و لەگەڵ شەھیدان و پیاوچاکان حەشر بکات.\nزانایانی کورد ھەوێنی ئاشتی کۆمەڵایەتی و پاراستنی بەھا باڵاکانی کۆمەڵگەن، بە ئامانگرتن و دەستدرێژیکردنە سەریان و تیرۆرکردنیان سەرەتایەکی زۆر مەترسیدارە و، دەبێتە ھۆی نەمانی "ئەمان" لە کۆمەڵگەدا.\nزانایان ئیسلام ، میراتگری ڕاستەقینەی پێغەمبەرانن و، ئەو ڕێگایەش پڕێتی لە ئازار و ناڕەحەتی و مێژووی ئیسلامیش ئەوەی سەلماندووە کە ھەمیشە ئەوانەی لە بەرامبەر حیوار و زمانی گفتوگۆی پێغەمبەران شکستیان ھێناوە، پەنایان بردوەتەبەر توندوتیژیی و تیرۆر و تۆقاندن، بەڵام ئەم پەیامە گەیشتوەتە ئامانجی خۆی و ھیچ ھێزێکیش نەیتوانیوە ڕۆشنایی ئەو چرا نورینە بکوژێنێتەوە.\nئەرکی دەزگا ئەمنیەکانی ھەولێری پایتەخت لە ئێستادا لە سەنگی مەحەکدایە و پێویستە ھەرچی زووە لێکۆڵینەوەکان بە ئەنجامی دروستی خۆی بگات و، بە زوویی ئەو دەستە ڕەشە بۆ ڕایگشتی ئاشکرا بکات کە سڵ لە عەمامەی سپی و ڕیشی سپی زانایانیش ناکاتەوە و بە سزای خۆیان بگەیەنن و بکرێنە پەندێک کە ھیچ کەس و گروپێکی ڕەشی دیکە جورئەتی ئەوە نەکەن دەست بۆ ژیان و سەلامەتی ھیچ تاکێکی ئەم کۆمەڵگەیە درێژ بکات.\nلە خوای گەورە دەپاڕێمەوە ئەمە دوا ناخۆشی بنەماڵە بەڕێزەیەکەی دکتۆری شەھید بێت و خوێنی بە ناحەق ڕژاویشی ببێتە ھەوێنی ئاشتی و تەبایی و یەکڕیزی میللەتەکەمان.\n2279 جار خوێندراوەتەوە


12. 👁 شەرحی کۆشکی بلوورین - بەیتی سەرەمەڕ\n26. 👁 هەنبانەبۆرینە\n28. 👁 کۆشکی بلوورین; بەیتی سەرمەڕ\n29. 👁 یەک لە پەنای خاڵ و سیفری بێ بڕانەوە\n3. 👁 سەروای چ بکەم؟ هەژار\n4. 👁 کە مرد لەیلا خەبەریان دا بە مەجنوون: ئیتر دنیا لە بەر چاوی نەما ڕوون\n5. 👁 مامۆستا هەژار و کاک حەمەی عەزیز سکرتێری بارەگای بارزانی له وڵاتی سوریا\n6. 👁 میر کامەران بەدرخان، فرانسۆ حەریری، مەلا مستەفا بارزانی و هەژار موکریانی\n7. 👁 مەراسیمی بەخاک ئەسپاردنی خوالێخۆشبوو مامۆستا هەژار\n8. 👁 مەسعود بارزانی، فەلەکەدین کاکەیی و عیسمەت ئەحمەدی هاوژینی هەژار موکریانی لە ماڵی هەژار موکریانی لە شاری کەرەج\n9. 👁 هێمن موکریانی و پێشەوا قازی محەمەد و هەژاری موکریانی چلەکەنی سەدەی بیست\n10. 👁 هێمن، فاروق خانی کەیخوسرەوی و هەژار\n11. 👁 هەژار موکریانی سەردەمی فەقێیەتی\n12. 👁 هەژار موکریانی لە نەخۆشخانە\n13. 👁 هەژار موکریانی لەسەردەمی فەقێیەتیدا\n14. 👁 هەژار موکریانی و کەریم کابان و چەند کەسایەتێکی شاری سلێمانی ساڵی 1953\n15. 👁 هەژار موکریانی، قاسملۆ و هاوسەرەکەی\n16. 👁 هەژار موکریانی، لە کۆشکی کاکە زیاد ئاغای کۆیە\n17. 👁 هەژار و سەبری بۆتانی\n18. 👁 هەژار، ئەحمەد تۆفیق، مستەفا بارزانی، جەلال تاڵەبانی و..\n19. 👁 هەژار، دەشتی، هێمن و فەڕەنسۆ هەریری\n20. 👁 وێنەیەکی دەگمەنی مێژوویی (هێمن، هێدی، هەژار و فایەق ساواش)\n21. 👁 وێنەیەکی کەمبینراو ساڵی 1945 سەردەمی ژێ کاف\n22. 👁 کامیل ژیر، جەمال نەبەز، بەشیر و موشیر و هەژار موکریانی و...\n23. 👁 کەمال مەزهەر ئەحمەد و هەژار موکریانی\n4. 👁 شاخانمێک خۆڕاگر وەک چیا، بوردەبار مینا دڵی دایک (یادێک لە هاوژینی مام هەژار موکریانی؛ مەعسوومە ئەحمەدی)\n5. 👁 هێمن لە زاری هەژارەوە لە کتێبی چێشتی مجێور دا\n6. 👁 هەنبانە بۆرینە بۆ جاری دەیەم چاپ دەکرێتەوە\n7. 👁 ڕۆژنامە‌نووسیی کوردی سە‌ردە‌می کۆماری دیمۆکراتی کوردستان 1942-1947\n8. 👁 کۆمەڵگای خاڵخالان (قەرەناو)\n2. 👁 Абдуррахман Шарафканди\n3. 👁 شێرکۆ هەژار\n👁 ئەم بابەتە 83,737 جار بینراوە


رێوشوێن بۆ خۆپارێزیی لە كۆرۆنا دەگیرێتەبەر\nكۆبوونەوەیەكی تایبەت بە گرتنەبەری رێوشوێنی پێویست بۆ خۆپارێزیی لە ڤایرۆسی كۆرۆنا بەڕێوەدەچێت و پارێزگاری سلێمانیش داوا لە هەردوو حكومەتی هەرێم و عێراق دەكات پێداویستی رێگریكردن و خۆپاراستن دابین بكەن.\nڕۆژی سێشەممە 18/2/2020، د. هەڤاڵ ئەبوبەكر پارێزگاری سلێمانی لە دیوانی بەڕێوەبەرایەتی گشتیی تەندروستی سلێمانی سەرپەرشتیی كۆبوونەوەیەكی تایبەت بە كەرتی تەندروستی و ڕێكارەكان بۆ خۆپاراستن لە بڵاوبوونەوەی ڤایرۆسی كۆرۆنای كرد.\nلە كۆبوونەوەكەدا كە لایەنە پەیوەندیدارەكان و بەڕێوەبەری گشتیی تەندروستی سلێمانی و بەڕێوەبەری گشتیی فڕۆكەخانەی نێودەوڵەتیی سلێمانی و بەڕێوەبەری ئاسایشی پارێزگای سلێمانی ئامادەی بوون، بڕیاری پێویست لەو بارەیەوە دران.\nبەڕێز پارێزگاری سلێمانی لە كۆنگرەیەكی رۆژنامەگەرییدا داوای لە وەزارەتی تەندروستی هەرێمی كوردستان و حكومەتی فیدراڵیی عێراق و ڕێكخراوی تەندروستیی جیهانی كرد پێداویستییەكانی ڕێگریكردن و خۆپاراستن لەو ڤایرۆسە دابین بكەن و پشتیوانیی بەڕێوەبەرایەتی گشتیی تەندروستی سلێمانی بكەن، هەموو لایەكیشی دڵنیا كردەوە كە تا ئێستا هیچ حاڵەتێكی تووشبوون بە ڤایرۆسەكە لە پارێزگای سلێمانی تۆمار نەكراوە.\nبەڕێوەبەری گشتیی تەندروستی سلێمانی سوپاسی پارێزگاری سلێمانیی كرد كە پشتیوانی سەرەكیی كەرتی تەندروستیی پارێزگاكە و سنورەكەیە و ڕێوشوێنەكانی ڕووبەڕووبوونەوەی ڤایرۆسی كۆرۆنای خستەڕوو بە هەماهەنگیی فەرمانگە پەیوەندیدارەكان.


هاوڵاتیان: پێویستە حكومەتی هەرێم هەڵوێستی تووندی هەبێت بەرامبەر تۆپبارانەكان – کوردی – RojNews.News\nهاوڵاتیان: پێویستە حكومەتی هەرێم هەڵوێستی تووندی هەبێت بەرامبەر تۆپبارانەكان\n02/03/2020 - 5:27:22 pm\nهەینی, 22 سبت 2017 – 09:56\nلە بەرامبەر تۆپبارانی سوپای توركیا بۆ سەر سنورەكانی هەرێمی كوردستان و کۆمەڵکوژكردنی هاوڵاتیانی سڤیل، بەشێك لە هاوڵاتیان پێیانوایە حكومەتی هەرێم دەبێت هەڵوێستی تووندی هەبێت لە بەرامبەر ئەوهێرشانەدا و پێویستە سوپای توركیا لە خاكی هەرێم بكرێتە دەرەوە.\nدوو ڕۆژ لەمەوبەر سوپای توركیا لە ڕێگەی فڕۆكە جەنگییەکانییەوە، هێرشی كردە سەر ناوچە سنورییەكانی هەرێمی كوردستان لە سنوری شارەدێی شیلادزێ و بە هۆیەوە 10 هاوڵاتی مەدەنی شەهید بوون.\nسدیق محەمەد، وەك هاوڵاتیەكی شاری سلێمانی لەو بارەیەوە بە ڕۆژنیوزی وت:”لێرەوە ئەوانەی دەستدرێژی دەكەنە سەر ژن و منداڵ و پیاو خەڵكی سڤیلی كورد سەرزەنشت و ڕسوا دەكەم، ئەو سنورانە سنوری هەرێمی كوردستانن، ئەو سنورانە سنوری حكومەتی هەێمی كوردستانن، پێوست بوو حكومەتی هەرێم زۆر لەمەوبەر كاری بۆ پاراستنی سنورەكان بكردبایە”.\nئەو هاوڵاتییە بە نیگەرانییەوە باسی لە هەبوونی بنكەی سەربازی سوپای توركیا دەكرد لە هەرێمی كوردستان و وتی:”من وەك هاوڵاتییەك دەڵێم، ئەگەر بە قسەی خۆش و دانوستان هێزی سوپای توركیا لە هەرێم نەچنە دەرەوە ئامادەم بەخوێن دەریان بكەین، ئەگەر پارەی چەك كڕینیشم نەبێت ئامادەم بە چەقۆیەكەوە بچم و گیانی خۆم بەختم بكەم، چونكە ئەوە بێڕێزییەکە بۆئێمە، ئەوەشی ئەوە قبوڵ بكات وەك ئەوانە وایە كە هێرش دەكەنە سەرمان”.\nڕەوا موحسن، گەنجێكی شاری سلێمانی بوو، لەبارەی هەمان بابەتەوە وتی:”وەك گەنجێك و كوردێك ئیدانەی ئەو هێرشانەی دەوڵەتی توركیا دەكەم بۆ سەر خەڵكی مەدەنی، هیچ شتێك نییە لە خاك و سنوور پیرۆزتر بێت، ئەگەر دەسەڵاتداران سنووری خۆیان پێ نەپارێزرێت، چۆن متمانەیان پێبكەین سبەینێ دەوڵەتمان بۆ دروست بكەن، پێویستە بەتووندترین شێوە وەڵامی هێرشەكانی توركیا بدرێتەوە”.\nوتیشی:”وەك گەنجێك پێمخۆشە هەموومان یەك ڕا بین و پێكەوە سوپاری توكیا دەربكەین لەخاكی هەرێمی كوردستان، چونكە ئێمە بچوكترین ئازادیمان نییە لەخاكی توركیادا”.\nعومەر ئەبوبەكر، یەكێكی دیکە بوو لەو هاوڵاتیانەی شاری سلێمانی لەسەر هەمان بابەت بۆ ڕۆژنیوز دواو وتی:”ئێران و توركیا و سوریا وعێراق، دوژمنایەتی كورد دەكەن، ئەگەرچی دژی یەكیش بن، لەبەرامبەر كورد- دا دەبن بەیەك، ئەوان دەچن بۆ هەموو وڵاتانی دونیا و سازشیان بۆ دەكەن، بۆ ئەوەی دژی كورد بوەستنەوە، چەند ساڵە توركیا هەموو سەروەت و سامانی وڵاتی ئێمە دەبەن، لەولاشەوە تۆپ بارانمان دەكەن”.\nلەبارەی ئەوەی حكومەتی هەرێم دەبێت چی بكات بۆ پاراستنی هەرێمی كوردستان، نابراو وتی:”ئێمە حكومەتمان نییە، ئەگەر حكومەتمان هەبوایە ئاوامان بەسەر نەدەهات، ئەگەر ئەم حزبانە وەك برا دەستیان بخستایەتە دەستی یەكتری، میللەتی كورد وای لێنەدەهات، هەموو زانا و كەسە باشەكانمان ڕۆشتن بۆ ئەوروپا، وڵاتیان بەجێهێشتووە بۆ ئەمانە، ئەمانەش بەوشێوەیە دەكەن، لەبەر دزی ئاگایان لەهیچ نەماوە”.\n“توركیا ده‌یه‌وێت میرنشینێك به‌سه‌رۆكایه‌تی مەسعود بارزانی دروست بكات”\nدەستەی نیشتمانی گۆڕانی دیموکراتی چاودێری هەڵبژاردنی کۆمۆنەکان دەکەن


بایكۆتی سعودیەو ئیمارات نەهامەتییەكی دیكە بۆ توركیا دەخوڵقێنێت\n20/10/2020 3566 جار خوێندراوه‌ته‌وه\nسعودی‌و ئیماراتییەكان هەڵمەتی بایكۆتكردنی هەموو كەلوپەلێكی توركیایان دەستپێكردوە، بایكۆتەكە لەسەر ئاستێكی فەرمی بەڕێوەناچێت، بەڵكو لەسەر ئاستی جەماوەری بوو، ئەمەش بوە مایەی دڵەڕاوكێ‌و نیگەرانییەكی قوڵی بزنسمانەكانی توركیا.\nئەم هەڵمەتی بایكۆتكردنە سەرەتا لەسۆشیاڵ میدیا دەستیپێكرد، كاتێكیش هەردوو بواری بازرگانی‌و پیشەسازی گرتەوە، هەڵمەتەكە بوە هەڵمەتێكی ڕاستەقینە.\nعەجلان عەجلانی سەرۆكی ژوری بارزگانی سعودیە پێشدەستی بەڕێوەبردنی هەڵمەتەكەی گرتەئەستۆ كە بریتیبوو لەسێ (نا): نا بۆ وەبەرهێنان لەتوركیا، نا بۆ هاوردەكردنی كەلوپەلی توركی، نا بۆ گەشتوگوزار لەتوركیا.\nبایكۆتەكە هەر ئەو بوارانەی سەرەوەی نەگرتۆتەوە، بەڵكو ئەو ماركە بازرگانییانەشی گرتەوە كە لەتوركیا دروستدەكرێن، لەوانەیە ئەم هەنگاوەش وا لەكۆمپانیا جیهانییەكانی وەك (ZARA,MANGO,MARKA &SPENCER,H&M) بكات وەبەرهێنانەكانیان لە توركیا بگوازنەوە بۆ وڵاتێكی دیكە.\nبەگوێرەی ڕاپۆرتێكی میدیایی بەریتانی، ئابوری توركیا بەهۆی ئەو بایكۆتەوە كاریگەری گەورەی دەكەوێتەسەر.\nكەناڵی ئاسمانی بی بی سی لەزاری ئەردۆغانەوە باسی لەوەكردوە، سەرۆكی توركیا لەسەردانەكەی ئەمدوایەیدا بۆ قەتەر وتویەتی:"سوپای توركیا لەڕێگەی جێگیربونی لەقەتەر، پارێزگاریی لەسەقامگیریی دەوڵەتان كەنداو دەكات، ئەوانەش كە بەبونی سوپای توركیا لەقەتەر نیگەرانن تەنها ئەوانەن كە پشێویی‌و پاشاگەردانیان دەوێت".\nئەردۆغان ئەوەشی وت:"هەندێك لەدەوڵەتانی ناوچەكەمان لەڕابردودا بونیان نەبوە، لەوانەیە لەئایندەشدا لەناوچن‌و نەمێنن، بەڵام بەویستی خودا ئێمە بۆ هەتا هەتایە ئاڵەكەمان لەم ناوچەیەدا دەمێنێتەوەو دەشەكێتەوە".\nئەم لێدوانانەی ئەردۆغان نیگەرانی هەریەك لەسعودیەو ئیماراتی لێكەوتەوە، ئەردۆغانیشیان بەوە تۆمەتباركرد كە دەست لەكاروباری دەوڵەتانی عەرەبی وەردەدات‌و پشتیوانیش لەگروپە توندڕەوە تیرۆریستەكان دەكات، دەستتێوەردانی توركیاش لەكاروباری لیبیاو پشتیوانیكردنیش لەمیلیشیا چەكدارەكانی سەر بەحكومەتەكەی ویفاق، جێگەی نیگەرانی قوڵی سعودیەو ئیماڕاتە.\nلەشانشینی سعودیە لەو باوەڕەدان كە توركیا دەیەوێت ڕۆڵی سعودیە لەكێشەو ململانێكانی ناوچەكەدا بسڕێتەوەو ناسەقامگیریش لەو وڵاتەدا بەرپابكات.\nعەجلان عەجلان لەوبارەوە دەڵێت:"ئێمە چ وەك هاوڵاتی‌و چ وەك بزنسمان، بایكۆتی هەرشتێك دەكەین پەیوەندی بەتوركیاوە هەبێت"، داواشی لەهاوڵاتییانی سعودیە كردوە بایكۆتی هەموو شتێكی توركی بكەن، چونكە ئەنكەرە بێڕێزی بەكارەدەستانی وڵاتەكەیان دەكات.\nهۆكاری هەرە گەورەكەی ئەو بایكۆتەی ڕیاز ئەوەیە كە سعودیە پێیوایە، توركیا گەرەكیەتی ڕۆڵی سعودیە وەك هێزێكی سونەمەزهەب لەڕۆژهەڵاتی ناوەڕاستدا بسڕێتەوە.\nبەرپرسە سعودییەكان بەفەرمی هیچ قسەیەكیان سەبارەت بەلێدوانەكانی ئەردۆغان نەكردوە، لەبارەی بایكۆتەكەشەوە بەفەرمی هیچیان نەوتوە، بەڵكو بایكۆتەكە لەسەر ئاستێكی جەماوەریدا بەڕێوەدەچێت، هەربۆیە بۆ توركیا سەخت‌و دژوارە لۆمەی سعودیە بكات‌و لەوبارەوە گلەیی‌و گازندەی لێبكات.\nبەم هەڵمەتی بایكۆتەی سعودیە، بزنسمانە توركەكان زەرەرو زیانێكی گەورە دەكەن‌و هەلەكانی وەبەرهێنانیان لەو وڵاتە لەكیس دەچێت، بۆیە مستەفا گۆڵتیبی سەرۆكی یەكێتی هەناردەكارانی ژوری جلوبەرگ لەئیستانبوڵ لەوبارەوە وتویەتی:"هەموو ئەو بازرگانە توركانەی كاڵا هەناردەی سعودیە دەكەن، كاریگەری بایكۆتەكەیان كەوتۆتەسەر، هەناردەكارانی توركیاش سكاڵایان لەو ڕێوشوێنانە كردوە كە دەزگا گومرگییەكانی سعودیە گرتویاننەبەر".\nمه‌دحەت یەنی قۆن سەرۆكی یەكێتی بەڵێندەرانی توركیا لەلێدوانێكیدا بۆ ڕۆژنامەی (جمهوریه‌ت) دەڵێت:"بەهۆی ئەو هەستی ڕقلێبونەوەی دژ بەتوركیا لەئارادایە، بەڵێندەرانی خۆرهەڵاتی ناوەڕاست بەلایەنی كەمەوە نزیكەی سێ ملیار دۆلاریان زەرەر كردوە".\nمیر عەبدولڕه‌حمان بن مساعدی شاعیر لەتویتێكیدا باسی لەوەكردوە، بەهۆی بانگەشەكردنی بۆ بایكۆتكردنی بەرهەمە توركییەكان، لەلایەن میدیاكانی توركیاوە هێرشێكی توندی كراوەتەسەر، ئەو دەڵێت:"كەمترین وه‌ڵامێك لەبەرامبەر سیاسەتەكانی توركیاو لێدوانەكانی ئەردۆغان، بایكۆتكردنی كاڵا توركییەكانە، ئەمەش بەردەوامدەبێت تائەوكاتەی توركیا دەستبەرداری ئەو هەڵوێست‌و ڕەفتارانەی دەبێت، ئەم هەڵمەتی بایكۆتەش نیشانەی خۆشەویستی‌و دڵسۆزی سعودییەكانە بۆ وڵاتەكەیان".\nدوای ئەو هێرشانەی لەلایەن میدیای توركیا كرانەسەری، بن مساعد وتی:"توركیا دەوڵەتێكی گەورەیە، هیوای هەموو شتێكی باش بۆ گەلەكەی دەخوازم، گرفتی من‌و سعودییەكانیش تەنها لەگەڵ ئەردۆغانە، لێدوانەكانی سەرۆكی توركیا هەموو سنورێكیان بەزاندوە".\nسەرچاوە: یوتیوب (RT)


گەندەڵی ملوانکە ڕەنگاڵەییەکەی عێراق\nلە بەشی یەکەمی ئەم بابەتەدا، چۆنیەتی ئامادەکردن و هەڵسەنگاندن و ڕاپرسییەکانی ڕێکخراوی شەفافیەتی نێودەوڵەتیمان وەرگێڕا کە لەم بەشەیشدا درێژەی ئەو باسە دەهێنینەوە لەگەڵ ئەوەی کە چۆن عێراق لەم چوارچێوەیەدا هەڵدەسەنگێنرێت.\nسێیەم: هەڵسەنگاندنی ڕیسکی وڵاتان لەسەر بنەمای ئاماری جیهانی (GI) بۆ ساڵی ٢٠١٦:\nڕاپۆرتی (GI)، ڕاپۆرتێکە کە کۆمپانیای (IHS Global Insight) ئەنجامی دەدات. ئەم کۆمپانیا نێونەتەوەییە بۆ ئەنجامدانی ڕاوێژکاری و زانیاری لە واشنتۆن دیسییە و زۆرینەی خزمەتگوزارییەکانی دەخاتە بەردەست بازرگانەکان. GI، شەش هۆکاری بۆ هەڵسەنگاندن و دیاریکردنی ئاستی گەندەڵی دیاری کردووە کە بریتین لە:\nـ ڕیسکی سیاسی\nـ ڕیسکی ئابووری\nـ ڕیسکی حقوقی\nـ ڕیسکی ماڵیاتی\nـ ڕیسکی چالاکی (ئەکتیڤیتی)\nـ ڕیسکی ئەمنی\nهەڵسەنگاندنی هەر وڵاتەی لەسەر بنەمای هەڵسەنگاندنی چڵۆنایەتییە کە لە لایەن پسپۆڕانی خۆجێیی ئەو وڵاتەی کە هەڵدەسەنگێنرێت ئەنجام دەدرێت و بە گشتی پشت بە پسپۆڕانێک دەبەستێک کە لە هەر وڵاتێک نیشتەجێ بن. ئەم ڕاپۆرتانە تەنیا بۆ نوێنەرایەتییەکان و بەشداربووان دەخرێنە ڕوو، چونکە دڵنیابوونەوەی سنووری بەڵگەنامەی پسپۆڕییەکانی IHS لە پسپۆڕە خۆجێیە عێراقییەکان قورسە. لەگەڵ ئەوەشدا IHS لە ساڵی ٢٠١٥ی زایینییەوە خۆی بواردبوو لە پێدانی ڕاپۆرتەکانی خۆی بە ڕێکخراوی شەفافیەتی نێونەتەوەیی، هەر بۆیە دەستوێڕاگەیشتن بە زانیارییەکان لە ڕێگەی پۆرتاڵە دیارەکانی دەسەڵاتداریەتی جیهانیی بانکی جیهانییەوە هەموارە و دواهەمین زانیاریی پێدراو بۆ ساڵی ٢٠١٦ دەگەڕێتەوە.\nدابەشکردنی خاڵەکانی هەڵسەنگاندنەکە لە یەکەوە (ئاوپەڕی گەندەڵی) بۆ پێنجە (کەمترین گەندەڵی). ڕووکاری ڕیکۆردی GI بۆ عێراق لە ساڵی ٢٠١٧ی زایینی، بێ گۆڕانکاری، ١٠ی لە ١٠٠ دراوەتێ کە خراپترین ئەنجامە لە نێو ٥ هەڵسەنگاندنەکەدا.\nچوارەم: ڕێنوێنی نێونەتەوەیی ڕیسکی وڵاتەکان لە گرووپی PRS:\nئەم ڕاپۆرتە لە لایەن کۆمپانیای ئەهلیی ڕاوێژکاری لەمەڕ ڕیسکەوە ئەنجام دەدرێت کە بارەگاکەی کەوتووەتە سیراکیوسی (Syracuse) نیۆیۆرک. گرووپی PRS ڕاپۆرتی مانگانەیان لەمەڕ ڕیسکەکان لە وڵاتە جیاوازەکان دەنووسن و تەنیا لەبەردەستی بەشداربووانیش دەبێت و ئەم ڕاپۆرتانە گەندەڵی نێو سیستەمە سیاسییەکە هەڵدەسەنگێنن. سنووری هەڵسەنگاندنەکە لە سفرەوە (بەرزترین ڕیسکی هەموار) بۆ شەشە (کەمترین ڕیسکی هەموار).\nهەڵسەنگاندنی گشتی وڵات لە هەڵسەنگاندنە وەرزییەکانەوە هەڵدەهێنجرێن کە لە ئاگۆستی ٢٠١٦ی زایینی تا ئوتی ٢٠١٧ی زایینی دەگرێتەوە و ئەنجامی پلەبەندی عێراق بێ گۆڕانکاری لە چاو ساڵی ڕابردوو، لە خاڵی ١٥ لە ١٠٠ ماوەتەوە.\nپێنجەم: تاوتوێی جۆرە جیاوازەکانی دیموکراسی V-DEM بۆ ساڵی ٢٠١٧ی زایینی:\nئەم هەڵسەنگاندنە گرووپێک لە پسپۆڕانی زانکۆی گۆتێنبێرگی سوید و زانکۆی نۆتردامی ویلایەتە یەکگرتووەکانی ئەمەریکا ئەنجام و ئامادەی دەکەن. لەم هەڵسەنگاندنەدا لەبری پشتبەستن بە پسپۆڕێکی هەڵسەنگاندن، سوود لە ڕوانگەیلی ڕێکخراوە خۆجێییەکان دەبەسترێت کە ناسنامە و ناویان ئاشکرا ناکرێت.\nهەڵسەنگاندنی V-DEM، بە دوای وەڵامی پرسیارێکەوەیە کە ئەویش بریتییە لە: گەندەڵی سیاسی چەند پەرەی سەندووە؟ و سنووری هەڵسەنگاندنەکە لە نێوان سفر (کەم) و یەک (زۆر) دایە و عێراق لە دواهەمین هەڵسەنگاندنی V-DEM دا، ٠.٨٢ی وەرگرت کە دەکاتە بەرامبەر ٢٠ لە ١٠٠.\nچۆن دەکرێت هەڵسەنگاندنی عێراق لە ڕووکاری تێگەیشتنی گەندەڵی باشتر بێت؟\nسێ سەرچاوەی دیکە هەن کە لە لایەن ڕێکخراوی شەفافیەتی نێونەتەوەییەوە بە فەرمی ناسێنراون کە ڕنگە عێراق بخەنە بەر هەڵسەنگاندنەوە، بەڵا تا ئێستا ئەمە ئەنجام نەدراوە و ئەم سێ ڕووکارە بریتین لە:\nیەکەم: ڕووکاری دەسەڵاتداریەتی یاسای پڕۆژەی دادپەروەری جیهانی ـ World Justice Project Rule of Law Index\nدووەم: کتێبی ساڵانەی کێبەرکێی جیهانی زانکۆی IMD سویسرا.\nسێیەم: ڕاپرسی جێبەجێکردنی کۆمەڵگەی جیهانی ئابووری EOS.\nڕاپۆرتی سێ لایەنی زۆرتر، وڵاتانی ڕۆژهەڵاتی ناڤینیان خستووەتە بەر هەڵسەنگاندنەوە. بەتایبەت دوو ڕاپرسییەکەی دواییان کە کار لەسەر دەوڵەمەندترکردنی هەڵسەنگاندنی گشتی عێراق دەکەن، چونکە لەسەر بنەمای ڕاپرسییە فرە ڕەهەندەکانی بازرگانە چالاکەکانی نێو وڵات ئەنجامی دەدرێت. هەڵسەنگاندنەکانی ئەوان پشت بەستووشە بە هەڵسەنگاندنی پسپۆڕانی غەیرە عێراقییەکان. ئەم پسپۆڕانە پەیوەندی ڕێکخراویان لەگەڵ بۆرۆکراتەکانی نێو دەوڵەت نییە.\nزانکۆی IMD، زانکۆیەکی سویسری و پسپۆڕە لە بەڕێوەبەرایەتی کەسبوکار، کتێبی ساڵانەی کێبەرکێکی جیهانی WCY بڵاو دەکاتەوە کە ٦٣ وڵات لە دونیا دەگرێتەوە. ئەم زانکۆیە بۆ هەڵسەنگاندنی تێگەیشتنی بەڕێوەبەرانی کەسبوکارەکان لە هەر وڵاتێک لە ڕێگەی ڕاپرسییەکانەوە (و بە تایبەت لە ڕووی گەندەڵییەوە) هاوکاری هەیە لەگەڵ دامەزراوە هاوبەشە خۆجێیەکان. ڕاپۆرتی WCY بە دوای تێگەیشتنی ئاستی بەرتیلخۆرییەوەیە. زانکۆی IMD بە ٥ دامەزراوە لە ڕۆژهەڵاتی نێوەڕاست و هەروەها لەگەڵ وەزارەتی بەرنامەڕێژی پەرەسەندن و ئاماری قەتەر، وەزارەتی بەرنامەڕێژی ئوردن، بەڕێوەبەرایەتی گشتی سەرمایەگوزاری سعودیە و فیدراسیۆنی کێبەرکێ و ئاماری ئیماراتی یەکگرتووی عەرەبی، هاوبەشە.\nڕوانگەی دەستنیشانکراو لە لایەن کۆمەڵەی جیهانی ئابوورییەوە زۆر لە ڕوانگەی IMD دەچێت، بە شێوەیەک کە زیاتر لە ٤٠ ڕاپرسی لەگەڵ بازرگانانی وڵاتانی ژێر چاودێرییان دەگرێتەوە. ئەم کۆمەڵەیە تەنیا بە هاوکاری ڕێکخراوە نادەوڵەتییەکان کار دەکات، لەگەڵ ئەوەشدا زۆرێک لە هاوبەشە خۆجێیەکانی لە زۆر بوار لە نێو دامەزراوە دەوڵەتییەکاندان، لەوانە وەزارەتی کاروباری ئابووری عێراق و وەزارەتی پەرەسەندنی ئابووری ئیماراتی یەکگرتووی عەرەبی.\nسەرەڕای داواکاری فەرمی ڕێکخراوەکانی کۆمەڵگەی مەدەنی عێراق بۆ هاوکاریکردن لەم بوارەوە، سوریە، لیبیا و عێراق تەنیا وڵاتانی ڕۆژهەڵاتی نێوەڕاستن کە هێشتا لە ڕاپۆرتی کۆمەڵەی ئابووری جیهانیدا تۆمار نەکراون، لەگەڵ ئەوەشدا کۆمەڵەی جیهانی ئابووری تا ئێستا نەیانتوانیوە هاوکاری لەگەڵ عێراق بکات. ڕووکاری تێگەیشتنی گەندەڵی لە عێراق لە نێزیک سەدا پێنج لە خوارەوەی پێرستی پلەبەندییە ساڵانەکەی ڕێکخراوی شەفافیەتی نێونەتەوەیی بە جێگیری ماوەتەوە. ئەنجامی وردتری هەڵسەنگاندنی گەندەڵی لە عێراق لە ڕێگەی گلێرکردنەوەی ئەو هەڵسەنگاندنانەی کە لە ڕوانگەی بەڕێوەبەرانی پیاوانی کاری چالاک لە عێراق باشتر دێتە دیی و کاریش لەسەر ڕاستییەکان دەکات.


رەخنەک بو دەزگەهێن ئێمناهیێ...وخاندنەکا نوی بو پالدەرێ تاوانا لباژێرێ بەغدا رویدای ... پارێزەر : د.جمعه عباس بەندی - Hekar.net : Hekar.net\nرەخنەک بو دەزگەهێن ئێمناهیێ…وخاندنەکا نوی بو پالدەرێ تاوانا لباژێرێ بەغدا رویدای … پارێزەر : د.جمعه عباس بەندی\nالكاتب admin on السبت, سبتمبر 19, 2020 · شاركنا الرأي\nروژا پێنجشەمبی رێکەڤتی 2020/9/17 دەمێ پشتی ئێڤاری دەزگەهێن ئێمناهیێ ل هەرێما کوردستانێ دراگەهاندنەکا خودا ئاشکراکر، کۆ شیان تاوانبار وبکوژی وێ خێزانا کورد – ئەوا هاتینە ژناڤبرن لباژێرێ بەغدا – دناڤ هوتێلەکا باژێرێ هولێرا پایتەخت دەستەسەرکەن.\nوباش چەند دەمژمێرەکا دا تاوانبار وبکوژ ئینا لسەر شاشێن تەلەڤزیونێ ودانپێدان بتاوانا خوکر وسیناریو وپالدەرێ تاوانێ بو خەلکێ کوردستانێ وعیراقێ دا ئاشکراکرن.\nبو زانین هەر ژدەستپێکا راگەهاندنا ڤێ تاوانێ دکەنالێن راگەهاندنێ وسوشیال میدیایێ دا ، مە خاندنەکا قانوونی – شروڤەکاری دا ڤێ تاوانێ برێکا گوتارەکێ، بناڤێ :(( خاندنەکا دەستپێکێ بو وێ تاوانا لباژێرێ بەغدا رویدای )) وپشتی تاوانبار هاتیە دەستەسەرکرن ومە تەماشەی دانپێدانێن وی کرین ، ئێکسەر مە گوتارەکا دی لسەر دانپێدانێن وی نڤێسی بناڤێ : (( خاندنەکا دەستپێکی بو دانپێدانێن توانبارێ تاوانا لباژێرێ بەغدا ویدای )) وپشتی بومە دیار بوی کۆ دەمێ تاوانێ نە ئەو دەمبو ئەوێ لدەستپێکێ هاتیە بەرچاڤکرن مە گوتارەکا دی لسەر بابەتی نڤێسی ، بناڤێ : ((خاندنەکا نوی بو تاوانا لباژێرێ بەغدا رویدای)) وئەڤ هەرسێ گوتارە ، ژبلی دناڤ لاپەرێ منێ تایبەت دا لڤێسبوکێ هاتیە بەلاڤکرن دهەمان دەمدا دگەلەک لاپەرێن ئەلکترونی ژی دا هاتنە بەلاڤکرن ژوان مالپەرێ راونگە ورەخنە وهکار.نت وگروپێ دلسوزێن رێبازا بارزانی لدەڤەرا باهدینان ، ژبلی وان هەڤالان ئەوێن بابەت ڤەگوهاستینە دناڤ لپەرێن خوێن تایبەت دا ، وئێک ژئارمانجێن ڤان هەمی نڤێسیانا لدور ڤی بابەتی بو مێژووێ ونڤشێن بێن بزانن چ رویدابو بەرامبەر تاکێ کورد.\nخالا ئێکێ : دەزگەهێن ئێمناهیێ ورادەستکرنا تاوانباری ورولێ دادگەهـێ :\nدڤێ نڤێسینێ دا دێ بزاڤێ کەین دانوستاندنەکا قانوونی ، بابەتیانە دگەل دەزگەهێن ئێماهیێ کەین ئەوێن تاوانبار دەستەسەرکین – دگەل دەستخوشیێ – دماوەکێ بەرجاڤدا ، دمیانا ڤان خالێن خارێ دا :\n1- بێ گومان هەوە لەزاتیەکا بێ توخیب کر د دوو خالدا :\nٲ – دئینانا تاوانباری دا بو سەر شاشێن تەلەفزیونێ وبەرجاڤکرنا دانپێدانێن وی بو هەمی خەلکێ کوردستانێ وعیراقێ ، چنکو دناڤبەرا دەستەسەرکرن ودانپێدانێن تاونباری بتنێ چەند دەمژمێرک بون، ئانکو چ دەم هەوە نەبو بو ڤەکولینەکا لسەر بنگەهەکێ زانستی وقانوونی ، لدویڤ قانوونێن کارپێکری ل هەرێما کوردستانێ هەتا هین بشێن بگەهنە راستیا ئاخڤتنێن ڤی تاوانباری.\nب- لەزاتیا دووێ هەوە کری ، رادەستکرنا تاوانباری بو دەستهەلاتدارێن بەغدا ، هەر وەک رەڤتارا دوو عەشائیر وبنەمالا ، نەک دوو حکومەت وەزارەتا یان دوو جهێن ئەمنی.\nچنکو ئەم باش دزانین هەتا فەرمانبەرەک ژبەشەکێ رێڤەبەریا خو بو بەشەکێ دی دهێتە ڤەگوهاستن پێدڤی چەند ئێمزا ورازەمەندیایە ، ڤێجا پا هین چ دبێژن بو رادەستکرنا تاوانبارەکی دناڤبەرا دوو حکومەتان دا.\n2- باشە ما نە پێدڤی بو هەتا ئەڤ تاوانبارێ کوژەک هاتبا رادەستکرن بو دەستهەلاتدارێن بەغدا پێدڤی نڤێسینەکا فەرمی با ژلایێ سەروکاتیا ئەنجومەنێ وەزیرێن عیراقێ بو سەروکاتیا ئەنجومەنێن وەزیرێن هەرێما کوردستانێ بو مەبەستا رازیبونا وان بو ڤی کاری ، ودگەل رازیبونا وەزارەتا ناڤخو.\n3- پسیارا ژهەمیا گرنگتر لدەڤ من ، کا رولێ دەستهەلاداریا دادوەریێ ل هەرێما کوردستانێ ، ما نە یا دروست وپێدڤی بو کو تاوانبار پشتی هاتیە دەستەسەرکرن ، هاتبا رادەستکرن بو دادگەهێ وئێکسەر دادوەرێ ڤەکولێنێ ، ڤەکولین دگەل دا کربا.\nوهەمی دانپێدانێن وی هاتبانە تومارکرن بەرامبەر دادوەرێ ڤەکولینێ ، چنکو یا خویایە شارازایا دادوەرەکێ تایبەتمەند دبارێ ڤەکولینێ دا ، نە وەک ڤەکولینەکا ئەڤسەرەکێ ئەمنیە ، ودبیت دادوەرێ ڤەکولێن برێکا پسیارێن خو گەهشتبا هندەک راستێن دی ، بو زانین ئەڤ کارە هەمی دا هێتە ئەنجامدان هەکە بتنێ تاوانبار برێکێن قانوونی هاتبا ڤەگوهاستن بو دەستهەلادارێن بەغدا.\nوبڤێ چەندێ دا پرنسیپ وراستیا ژێجداکرنا هەرسیێ دەستهەلاتێن ( یاسا دانانێ وجێبەجێکرنێ ودادوەریێ ) سەلمینین ، وباشترین نموونە : دەمێ دەستهەلاتدارێن تورکیا قەشەی ئەمریکی ( ٲندرو برونسون )دەستەسەرکری ئێکسەر رادەستێن دادگەهێ کر ، وهەر دەمێ دەستهەلاتا ئەمریکا داخازا ئازادکرنا وی کربا ، دا حکومەتا تورکیا بەرسڤا وان دەت وبێژیت : بابەت یێ لدەڤ دادگەهێ ، وبڤێ ئێکێ سیێ سالا قەشە ما دناڤبەرا زیندان وئاکنجیا چارچوڤەکری دا (الاقامە الجبریە).\n4- هەکە دانپێدانێن تاوانباری هەمی لدەڤ دادوەرێ ڤەکولینێ هاتانە تومارکرن ، دا وان دانپێدانا بهایێ خویێ قانوونی هەبیت بەرامبەر هەر جهـ ودادگەهەکا دی ، وتاوانباری بساناهی نەدشیا ژئاخڤتنێن خو لێڤەبیت ، یان پارێزەرەک بهێت (طعنەکا) قانوونی لدانپێدانێن وی بدەت ، لپاشەەوژێ وبەرامبەر دادگەها بابەتی لباژێرێ بەغدا.\n5- باشە ما نە جهێ پسیارێ یە ، بڤێ لەزاتیێ بەغدا – پشتی بورینا چەند دەمژمێرا – لسەر دەستەسەرکرنا تاوانباری ، ئەڤسەرێن خو فریکەت ، وبرێکا فروکەکەکا تایبەت ، ئایە ما نەدشیا خو بکرن هەتا سپێدە بهێت ؟!!!!!!.\nخالا دووێ : خوینا کوردا وهشیاریا مللەتی :\n1- نزا بوجی هەر دکەڤن دا خوینا کوردا یا بێ بهایە ، وبتنێ کوشتن وژناڤبرنا وان ژمارەکە وەک هەر ژمارەکا دێ مینا دناڤبەر دوو تیپێن وەرزشی دا ، وباشترین نموونە : پێنج هزار کورد ل هەلبچە وهەشت هزار بارزانی وسەدوهەشتێ هزار ئەنفالکری ودەهان فەرمانێن نە رەوا دژی کوردێن ئێزدی مینا هێرشێن تیرورستێن رێکخستنا داعش لسەر کوردستانێ ودەڤەرێن مادێ (140) ژدەستورێ عیراقێ یێ سالا 2005 وژبلی هزاران شەهید وبریندار وزیندانێن سیاسی.\nوهەتا نوکە ژناڤبرن وقرکرنا کوردا یا بەردەوامە جار موشەکێن ئیرانی وجار ب فروکێن تورکا وجار ب چەقوکو وکێرێن عەرەبا ، ودڤێت دەستهەلاتدارێن مە هەستێ بڤێ ئێکێ بکەن ودیڤچونەکا قانوونی ، سیاسی ، دادگەهێ بو مژارێ بێتەکرن.\nولڤێرێ من دڤێت بیرا هەوە ل گوتنەکا پێغەمبەرێ نازدار بینم – سلاڤێن خودێ لسەربن – دەمێ دبێژیت : (( کلکم راع وکلکم مسٶول عن رعیتە))، ودیسان ل ئاخڤتنا عومەرێ کورێ خەتابی – خودێ ژێرازی بیت – دەمێ گوتی : ئەگەر دەوارکە ل عیراقێ ب هلنکڤیت دێ پسیار ژ عومەری هێتەکرن روژا دەیندانێ ، ڤێجا پا هین چ دبێژن دەمێ خوینا مروڤا دهێتە هلنکڤتن؟!!!!.\n2- مللەتێن ساخ وهشیار بەرامبەر زولم وزالما نامینە بێ دەنگ وبتنێ برێکا بەلاڤکرنا وێنا دسوشیال میدیایێ دا ، دەربرینێ ژنەرازیبونا خوناکەن وەک مە ، وباشترین نموونە : دەمێ مروڤەکێ پیست رەش ل وەلاتێ ئەمریکا هاتیە گوشتن بەری دەمەکێ کێم ، هەمی ئەمریکی هاتنە سەر جادا ونە بتنێ مەترسی ئێخستە سەر حکومەتا ئەمریکا فیدرال ، بەلکو مەترسی ئێخستە سەر دەولەتا ئەمریکا هەمیێ ، ونموونێن هوسا دمشەنە لجیهانا مروڤ تێدا سەنتەر وهێما.\nخالا سیێ : کورد وتیرور وتیرورست :\nهەر ژسەر دەمێ بەرێز (نوری المالکی) دەستهەلات وەرگرتی ل بەغدا وتا نوکە حکومەتا هەرێما کوردستانێ دهێتە توانبارکرن دڤەحەواندنا تیرورستێن ژ بەغدا ودەڤەرێن دیێن عیراقی درەڤن ودهێنە کوردستانێ ، ومەبەستا وان ئەو کەس ولایەنێن (سونینە) ئەوێن ژخەڤک وتاوانکرنا (هندەک لایەنێن شیعیە) بو وان دانن ، وهەر دەم بو دەمی بەغدا داخازا رادەستکرنا وان دکەت ژدەستهەلاتدارێن هەرێما کوردستانێ.\nبەلێ بو مێژوویێ دێ بێژین رولێ سەروک (مەسعود بارزانی) یێ بەرجاڤە بو رەدکرنا وان هەمی داخازیا وباشترین بەلکە ونموونە ، بابەتێ بەرێز (طارق هاشم)ی.\nولدوماهیا ڤێ نڤێسینێ ، من دڤێت بێژم :\nئایە دەزگەهێن مەێن ئێمناهیێ هزرا خو دوێچەندێدا کریە ، هەکە ئەڤ تاوانبارە شیابا خو رزگار کەت وژهەرێما کوردستانێ دەرکەڤتبا بەرڤ وەلاتێ تورکیا یان هەر وەلاتەکێ دی چوبا.\nباشە لڤێرێ دەستهەلاتدارێن بەغدا نە دگوت کوردا بکوژەکێ کرێکرتی یێ فرێکری وئەڤ خێزانە یا ژناڤبری وبرێکێن خوێن تایبەت ودمیانا بیست وچوار (24) دەمژمێران دا بکوژ رەڤاندە هەولێرێ وژوێرێ بەرڤ ژدەرڤەی عیراقێ هنارت.\nدا لڤێرێ هەلویستێ مە چ بیت ، چنکو باش بزانن تاوان هەمیا هاتیە تومارکرن ودبیت هاتنا تاوانباری ژی بو هولێرێ هاتبیتە تومارکرن یان سیناریو بیت ژلایێ هندەک لایەنێن سیاسی ومیلیشاوی ڤە ل بەغدا یان ژدەرڤەی بەغدا.\nنڤێسەرێ ڤی بابەتی ڤان تشتا دبێژیت ونڤێست چنکو دڤێت لایەنێن ئێمناهیێ هەمی (ئیحتمالا) دانە بەرچاڤێن خو ، هەکە چەند یا دوربیت ژ راستیێ.\nوهەکە ئەڤ تاوانە رەهەندەکێ دی ب خوڤە بکریت ژبلی رەهەندێ تاوانەکا جینائی (دزی وگوشتنا ب کوم) ، دێ ئەڤ رەهندێ د دوماهیا ڤێ نڤێسینێ دا سەرنتەرێ هەمی ئارمانج وپالدەرێ ڤێ تاوانێ بن.\nدهەمان دەمدا داخازێ ژلایێن پەیوەندیدار دکەم دناڤ حکومەتا هەرێما کوردستانێ ، نابیت تاونباری بتنێ بهێلینە بهیڤیا دەستهەلات ولایەنێن شولەژێ ل بەغدا ، بەلکو دڤێت پێنگاڤ پنگاڤ دگەل ڤێ بادکێ بن ، هەتا وەریسێ دادیێ حەڤکا ڤی تاوانباری ماچی دکەت [اللهم بلغت، اللهم فاشهد].\nشەمبی (10:30) شەڤێ


ژمارەى راستەقینەى پێشمەرگە ئاشکراکرا\nئەمینداری گشتی وەزارەتی پێشمەرگە داواکانى تایبەت بە هەڵوەشاندنەوە یان کەمکردنەوەى ژمارەى پێشمەرگە بە "نایاسایی" دادەنێت و ژمارەى راستەقینەى هێزەکان ئاشکرادەکات.\nداواى هەڵوەشاندنەوە یان کەمکردنەوەى ژمارەى پێشمەرگە، هەفتەى رابردوو لەکۆبوونەوەیەکى لایەنە شیعییەکان جگە لە لەڕەوتی سەدر و تەیاری حیکمە تاوتوێکراوە، ئەوەش بەپێی راپۆرتێکى دەنگى ئەمریکا کە دوێنێ بڵاوکرایەوە.\nفەریق جەبار یاوەر، ئەمینداری گشتی وەزارەتی پێشمەرگەی حکومەتی هەرێمی کوردستان (سێشەممە، 2ی شوباتی 2021) بە "ناس کورد"ی ڕاگەیاند ئەوەی دەوترێت لەبارەی هەڵوەشاندنەوەی هێزی پیشمەرگە و کەمکردنەوەی ژمارەکەی داوایەکی یاسایی نییە، چونکە وەزارەتی پێشمەرگە بەپێی دەستوری عێراق هیزێکی فەرمییەو لە دەستوردا ناوی هاتووە".\nباسی لەوەشکرد، هێزی پێشمەرگە جگە لەوەی لەدەستوری عێراق دیاریکراوە، سەربە وەزارەتێکی فەرمییە و لە پەرلەمانی کوردستان بەپێی یاسای ژمارە 19 و 33 و 34و 38ی وەکو هیزێکی فەرمی ناسێنراوە، جگە لەوەش لەلایەن وڵاتانی هاوپەیمانی وەکو هێزێکی شەڕکەر دانی پێدا نراوە کە ڕۆڵی بەرچاوی هەبووە لە ڕوبەڕوبونەوەو تێکشکاندنی داعش.\nجەبار یاوەر وتیشى "ئەوەی وتراوە لەسەر ژمارەی هێزەکانی پیشمەرگە گوایە 400 هەزار پێشمەرگە هەیە دورە لە ڕاستییەوە و ژمارەی هێزەکان بەفەرمی ئەوەی لە ئەرکدایە 118 هەزارە".\nرونیشیکردەوە "ئێستا تێکەڵییەک هەیە لەنیوان پێشمەرگەی خانەنشین و شەهیدو کەمئەندامی سەنگەر کە نزیکەی 170 هەزارە، بەڵام ئەگەر بەپێی یاسای ژمارە 2ی ساڵی 2020ی چاکسازی ئەوانە بگەڕێنەوە بۆ سەر وەزارەتەکانى دارایی و شەهیدان ژمارەی پێشمەرگە دەگەریتەوە بۆ میلاکی ڕاستەقینەی خۆی کە 118 هەزارە".\nقسەکانى جەبار یاوەر لەبارەى ژمارەى هێزەکانى پێشمەرگە وەڵامێکە بۆ قسەکانى عەلی حسەینی، وتەبێژی میحوەری باکوری عێراقی حەشدی شەعبی و بەرپرس لە هێزەکانی ڕێکخراوی بەدر کە رەخنەى لە ڕەخنەی لە هەرێمی کوردستان گرتبوو کە 400 هەزار پێشمەرگەی هەیە لەکاتێکدا سێ پارێزگایە.\nئەبو میساق ئەلمساری، ئەندامی مەکتەبی سیاسی ڕێکخراوی بەدر بەسەۆکایەتى هادى عامرى (1ی شوبات 2020) لە لێدوانێکی تایبەتدا بۆ "ناس کورد" ڕایگەیاند "هێزی پێشمەرگە نیشتیمانییە و بەشێکە لە سیستمی بەرگریی عێراق و ڕۆڵی بەرچاوەی هەبووە لە بەرەنگاربوونەوەی ڕێکخراوی داعش و قوربانی زۆریشیانداوە".\nوتیشی "داوای هەڵوەشاندنەوەی هێزی پێشمەرگە یان کەمکردنەوەی ژمارەکانیانمان نەکردووە، بەڵکو تەنها داوامانکردووە هەرێمی کوردستان لیستێکی شەفاف و ڕاست و دروست بە ناو و ژمارەکانیان ڕادەستی بەغدا بکات بۆئەوەی پشکی ڕاستەقینەی خۆیان لە بودجەی 2021دا پێ بدرێت، هاوشێوەی هێزە چەکدارەکانی دیکەی عێراق".


ئەوەی ڤاكسین وەرنەگرێت نابێت دەوام بكات و سەردانی فەرمانگەکان بکات – لڤین پرێس\nئەوەی ڤاكسین وەرنەگرێت نابێت دەوام بكات و سەردانی فەرمانگەکان بکات\nبەپێی بڕیارێکی لیژنەی باڵای تەندروستی و سەلامەتیی نیشتمانیی عێراق، لە 20ی ئەم مانگەوە ئەو فەرمانبەرەی ڤاكسین وەرنەگرێت نابێت دەوام بكات و ئەو هاوڵاتیانەش کە ڤاکسینیان وەرنەگرتووە نابێت سەردانی فەرمانگەکان بکەن.\nلیژنەی باڵای تەندروستی و سەلامەتیی نیشتمانی عێراق، بە سەرۆكایەتی مستەفا كازمی، سەرۆك وەزیرانی عێراق كۆبووەوە و لە ڕاگەیەندراوێکدا بڕیارەکانی کۆبوونەوەکەی خستەڕوو.\nلە ڕآگەیەندراوەکەدا هاتووە: ئەو هاوڵاتیانەی كارتی وەرگرتنی ڤاكسینیان نییە رێگەیان پێنەدرێت سەردانی ئەو فەرمانگە حكومیانە بكەن كە زۆر قەرەباڵغن و ڕۆژانە خەڵكێكی زۆر بۆ ڕاییكردنی كارەكانیان سەردانیان دەكەن، لەوانە (فەرمانگەی خانەنشینی، بەڕێوەبەرایەتییەكانی هاتووچۆ، پاسپۆرت، رەگەزنامە و ناسنامەی باری شارستانی و فەرمانگە قەرەباڵغەكانی دیكە).\nلە بەشێکی دیکەی ڕاگه‌یه‌نراوه‌كه‌دا هاتووه: له 20ی ئەم مانگەوە نابێت رێگە بە دەوامكردنی ئەو فەرمانبەرانە بدرێت كە ڤاكسینیان وەرنەگرتووە، هەموو وەزارەتەكان و ئەو لایەنانەی سەر بە وەزارەتەكان و پارێزگاكانن، بەرپرسیارن لە جێبەجێكردنی رێكارەكان و بەدواداچوونی فەرمانبەرانیان، “ئەو فەرمانبەرانەی سەرپێچی رێكار و فەرمانەكانیش دەكەن بە نەهاتوو هەژمار دەكرێن”.\nوەزارەتی بازرگانی: بەمزوانە دەست بە دابەشکردنی خۆراک دەکرێت\nسیستانی: سبەی یەکەم ڕۆژی ڕەمەزانە


دڵنیایی بە هاووڵاتیانی هەرێم دەدرێت.. خۆراك عەمبار كراوە\nدڵنیایی بە هاووڵاتیانی هەرێم دەدرێت.. خۆراك عەمبار كراوە   3/8/2017\nلەدوا كۆبوونەوەی ئەنجومەنی پارێزگای هەولێر، هۆكاری گرانبوونی نرخی گەنم ئاشكراكراو سەرۆكی ژووری بازرگانی هەولێریش دەڵێت: «عەرەب هۆكاری گرانبونی گەنمە لەكوردستان»، هاوكات پەیامی دڵنیایی بە هاووڵاتیانی هەرێمی كوردستان درا.\nلەدوا كۆبوونەوەی ئەنجومەنی پارێزگای هەولێر كە رۆژی سێشەممەی رابردوو ئەنجام درا، ژمارەیەك بەرپرسی فەرمانگە حكومییەكان بانگهێشتكران سەبارەت بە روونكردنەوەیان لەبارەی گرانی بازاڕو نرخی گەنم.\nلەكۆبوونەوەكەدا، دارا جەلیل خەیات سەرۆكی یەكێتی ژوورە بازرگانی‌و پیشەسازییەكانی هەرێم رایگەیاند، تائێستا هیچ نرخێك گران نەبووە، جگە لە هەندێ بەرزبوونەوەی نرخی گەنم نەبێت كە هۆكارەكەی بۆ بازرگانانی عەرەب دەگەڕێتەوە، ئەوان دەیكڕنەوە‌و ئەمەش وایكردوە كەمێك نرخەكان بەرزبێتەوە، بەڵام بەهیچ شێوەیەك بازاڕ تێكنەچووە.\nهەر لەو كۆبونەوەیەدا سۆران ئەبوبەكر جێگری ژووری بازرگانی هەولێر وتی: «هاووڵاتیان بە هەڵەداچوون لەبارەی رەوشی بازاڕەوە، ئەو دەنگۆیانەشی لەمیدیاكان باسكراوە كاریگەری هەبووە لەسەر بازاڕو هاووڵاتیان».\nئەوەشی وت: «میدیا وایكردوە هاووڵاتیان كاڵای زۆر بكڕن‌و عەمباری بكەن‌و بە هەمانشێوە بەشێك لەبازرگانان ئەو شمەكەی هێناویانە خەزنی دەكەن».\nدوای كۆبونەوەكەش، لەكۆنگرەیەكی رۆژنامەوانیدا سەرۆكی ئەنجومەنی پارێزگای هەولێرو قائیمقامی هەولێر، دڵنیاییان بە هاووڵاتیاندا كە بەشی پێویست خۆراك لە هەرێم لەكۆگاو سایلۆكاندا هەیە.\nعەلی رەشید سەرۆكی ئەنجومەنی پارێزگای هەولێر جەختیكردەوە، «بەشی پێویست خۆراك‌و كەلوپەل‌و پێداویستی هاووڵاتیانمان هەیە».\nلەلایەكی دیكەشەوە، نەبەز عەبدولحەمید قائیمقامی هەولێر ئاشكرایكرد، چوار تا پێنج هەزار كۆگای پڕ لەخۆراك هەیەو رێگریان لەبەرزبونەوەی نرخ كردوەو ئەو هەڵمەتی كڕینی كەلوپەل‌و پێداویستیانەش كە لەلایەن هاووڵاتیانەوە دەستی پێكرابوو، ئێستا نەماوەو ئاسایی بۆتەوە.


كوڕەكەی نەجمەدین ئەربەكان رەخنە لە ئەردۆغان دەگرێت\nداوا لە هاووڵاتییان دەكات دەنگ بە پارتی رەفاح بدەن\nکارزان گلی 02/12/2019 - 13:49 بڵاوکراوەتەوە لە ڕۆژهەڵاتی ناوەڕاست\nكوڕی نەجمەدین ئەربەكان، کە ئێستا لە شوێنی باوكی سەرۆكی پارتی (رەفاح)ە لە توركیا، داوا لە هاووڵاتیان دەكات دەنگ بە پارتەكەی باوكی بدەن، چونكە تاكە پارتە كە دەتوانێت ئابووریی توركیا بەهێز بكات و بودجەی توركیا بەرز بكاتەوە.\nفاتیح ئەربەكان، كوڕی نەجمەدین ئەربەكان سەرۆك وەزیرانی پێشووی توركیا، لە وتارێكدا لە ئیستەنبۆڵ بۆ ئەندامانی پارتەكەی، ئاماژەی دا كە دەچنە هەر شوێنێك هاووڵاتییان دوعای خێر بۆ باوكی نەجمەدین ئەربەكان دەكەن.\nئەو دەڵێت: "تاكە حكوومەت كە بژێوی خەڵكی توركیای باش كرد، ٥٤ەمین حكوومەت بوو كە نەجمەدین ئەربەكان سەرۆك وەزیرانی بوو، بۆیە دەچینە هەر شوێنێك هاووڵاتیان رێگەمان لێ دەگرن و دوعای خێر بۆ باوكم دەكەن. ئەوان دەڵێن ئەگەر ئەربەكان مووچەی ئێمەی زیاد نەكردایە، ئێستا نیوەی ئەو مووچەیەمان وەردەگرت".\nفاتیح هەموو ئەو دەنگۆیانە رەت دەكاتەوە كە دەڵێن ئەندامانی پارتەكەیان دەچنە ناو ئەكەپە، هەروەها ئەوانیش كار بۆ ئاكەپە دەكەن. ئەو دەڵێت ئەمانە بوختان و درۆیە و ئێمە پارتێكین دەتوانین توركیا لەو گێژاوەی ئێستا رزگار بكەین.\nئەو ئاماژەی دا، كە ئەگەر بێنە ناو دەسەڵاتەوە، ساڵانە ١٠٠ ملیار بۆ بودجەی گشتی زیاد دەكەن، بەمەش نیوەی پارەكە بۆ قەرز و نیوەكەی تریش بۆ هاووڵاتیان خەرج دەكەن.\nسەرەتا رەجەب تەییب ئەردۆغان ئەندامی پارتی رەفاح بووە، هەروەها چەندین جار گوتوویەتی لەژێر دەستی ئەربەكاندا بووە بە سیاسی و سوودی زۆر لە ئەزموونی ئەو وەرگرتووە.